**ИЗВЕШТАЈ ЗА ПРОЦЕНКА НА ВЛИЈАНИЕТО НА РЕГУЛАТИВАТА**

**RAPORT PËR VLERËSIMIN E NDIKIMIT TË RREGULLATIVËS**

|  |  |
| --- | --- |
| Назив на министерство:Emri i Ministrisë: | Министерство за животна средина и просторно планирањеMinistria e Mjedisit Jetësor dhe Planifikimit Hapësinor |
| Назив на предлогот на закон:Titulli i Projektligjit: | Предлог на Закон за прогласување на Охридско Езеро за споменик на природата |
| Одговорно лице и контакт информации:Personi përgjegjës dhe kontakt informcionet: | Билјана Тешева Ѓоргиевска, Раководител на сектор/, Udhëheqëse e Sektoritb.tesheva@moepp.gov.mkАнета Михајловска, Виш соработник/a.mihajlovska@moepp.gov.mk |
| Вид на Извештај:Lloji i Raportit: | [ ] Нацрт  [ ] Projekt[x] Предлог  [ ] Propozim |
| Обврската за подготовка на предлогот на закон произлегува од:Detyrimi për përgatitjen e propozimligjit rrjedh nga: | [ ]  Годишна програма за работа на Владата на Република Северна Македонија[ ]  Programi Vjetor i Punës i Qeverisë së Republikës së Maqedonisë së Veriut [ ]  НПАА[ ]  NPAA[x]  Заклучок на Владата на Република Северна Македонија[ ]  Përfundimi i Qeverisë së Republikës së Maqedonisë së Veriut [ ] Друго \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ [ ] Tjera \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Поврзаност со Директивите на ЕУ:Lidhshmëria me Direktivat e BE-së: |  |
| Дали нацрт извештајот содржи информации согласно прописите кои се однесуваат на класифицираните информации:A përmban projektraporti informacione në përputhje me rregulloret që kanë të bëjnë me informacionet e klasifikuara: | [ ] Да[ ] Jo[ ] Не[ ] Jo |
| Датум на објавување на нацрт Извештајот на ЕНЕР:Data e publikimit të projektraportit të REVK: | ??????? |
| Датум на доставување на нацрт Извештајот до Министерството за информатичко општество и администрација:Data e dorëzimit të Projektraportit deri te Ministria e Shoqërisë Informatike dhe Administratës: | ??????? |
| Датум на добивање на мислењето од Министерството за информатичко општество и администрација:Data e marrjes së mendimit të Ministrisë së Shoqërisë Informatike dhe Administratës: | ?????????? |
| Рок за доставување на предлогот на закон до Генералниот секретаријатAfati i dorëzimit të Projektligjit deri te Sekretariati i Përgjithshëm | ??????????? |

**1. Опис на состојбите во областа и дефинирање на проблемот**

**1. Përshkrimi i gjendjeve në fushë dhe përcaktimi i problemit**

* 1. **Опис на состојбите/Përshkrimi i gjendjes**

Охридското Езеро е прекугранично езеро во регионот на Западен Балкан кое е сместено во планинската област помеѓу југозападниот дел на Северна Македонија и источна Албанија. Охридското Езеро е сместено во длабока и затворена котлина, на исток ограничена со планината Галичица (1945 m), а на запад со Јабланица (2257 m). Тоа е одвоено од Преспанското Езеро (кое се наоѓа на поголема надморска височина) со карстната планина Галичица, од нејзината источна страна. Охридското езеро има заедничка граница со Националниот парк Галичица. Големо количество вода од Преспанското Езеро поминува подземно, преку карстот и ги „храни“ изворите лоцирани на брегот на Охридското Езеро. Охридското Езеро се испушта од реката Дрим, која се наоѓа на северниот брег на езерото, во Струга и потоа тече кон север преку Албанија до Јадранското Море.

Тоа е најдлабокото езеро на Балканот, со максимална длабочина од 289 метри и со површина од околу 348 km². Од вкупната површина, 248 km² се на територија на Северна Македонија а 110 km² се во Албанија. Во Северна Македонија, езерото се наоѓа во административните граници на три општини: Охрид, Струга и Дебарца. Од аспект на сопственост на земјиштето, Охридското Езеро е регистрирано како единствена катастарска парцела која е во сопственост на Република Северна Македонија.

Тоа е најголемо и најзначајно природно езеро во Македонија и од биолошки аспект еден од најзначајниот стагнантен акватичен екоситем во Европа. Се карактеризира со богата историја, културa, археолошки наоѓалишта и природна убавина.

Целата област околу езерото е место со континуирано човечко присуство уште од (најмалку) неолитскиот период. На повеќе локации откриени се остатоци од праисториски наколни населби.

 **Еколошки информации/Informacione mjedisore**

Охридското Езеро е олиготрофно езеро кое постои повеќе од 2 милиони години и претставува дом на повеќе од 1.200 видови од кои повеќето се ендемски. Неговите олиготрофни води се исто така дом за повеќе од 200 ендемски видови растенија и животни (кои живеат само во ова езеро), вклучувајќи алги, сплескани црви, полжави, ракови, риби, вклучувајќи и два вида на пастрмка. Езерото е исто така важно за голем број видови птици.

Охридското Езеро е едно од најдлабоките и најстарите езера во Европа, со уникатен воден екосистем од светско значење. Богатството на животински и растителни видови во охридско-преспанскиот регион претставува единствена еколошка и био-географска појава во Европа.

Охридското Езеро е суперлативна природна појава, која претставува глацијално засолниште за бројни ендемски и реликтни слатководни видови на флора и фауна, кои потекнуваат од Терцијарот и е едно од ретките древни езера во светот со глобално жариште на биолошка разновидност со високи природни вредности. Охридското Езеро е одличен пример за езеро со значителен број на ендемски таксони кои имаат тесен опсег на простирање а се изложени на зголемен антропоген притисок. Разноликоста на климата, сложената геолошка историја и интеракциите помеѓу дивите популации, видовите и екосистемите – сите заедно довеле до огромна разновидност и абудантност кај растенијата, животните и екосистемите во овој дел на Југоисточна Европа.

Поради своите извонредни вредности, Охридското Езеро е заштитено на разни нивоа со националното законодавство во Северна Македонија од 1977 година, и тоа како заштитено подрачје во категоријата „Споменик на природата“. Поради неговите природни и културни вредности, охридскиот регион е запишан на списокот на светско наследство на УНЕСКО во 1979 година.

Во 2019 година областа беше проширена во Албанија. Тоа е исто така Прекугранично светско природно и културно наследство, дел е од Прекуграничниот биосферен резерват Охрид-Преспа и е означено како Рамсар подрачје. Дополнително, се предлага и како Емералд и Натура 2000 подрачје. Ваквите определувања се одраз на важноста на природните вредности во и околу Охридското Езеро.

Дополнително, охридско-преспанскиот регион е прогласен за биосферен резерват во 2014 година а Охридското Езеро го доби статусот на Рамсар место во 2021 година. Во 2021 година подготвена е и Студија за ревалоризација на Охридското Езеро.

 **Геоморфологија:** Басенот на Охридското Езеро е опкружен со палеозојски метаморф на североисток и север, како и со мезозоични ултрамафични, карбонатни и магматски карпи на исток, северозапад, запад и југ. Единици од периодот на палеоценот до периодот на плиоценот можат да се најдат во југозападниот дел. Со развојот на сливот, неогените седименти од периодот на плиоценот до неодамна биле депонирани во пониските нивоа. Три големи фази на деформација довеле до формирањето на овој слив: a) скратување во правец северозапад-југоисток, од периодот на доцната креда до миоценот; б) подигнувачка и намалувачка компресија во периодот на месинијанот - плиоценот; в) вертикално издигнување и (северо)источно – (југо)западно продолжение од периодот на плиоцен до неодамна.

 **Геологија / литологија:** Врз основа на теренските опсервации, поранешните и современите истражувања, Басенот на Охридското Езеро е грабенска структура која е сместена во Динаридите, на границата на Северна Македонија и Албанија. Се карактеризира со слив и геолошки амбиент кој има сличен опсег заедно со полу- -грабенските сливови на Корча, Ерсека и Дебар. Басенот е опкружен со палеозојски метаморф на североисток и север, како и со мезозоични ултрамафични, карбонатни и магматски карпи на исток, северозапад, запад и југ. Единици од периодот на палеоценот до периодот на плиоценот можат да се најдат во југозападниот дел.

 **Тектоника и сеизмика:** Неотектонската активност во подрачјето опфатено со студијата се концентрира на нормални раседи кои имаат тренд север-југ а кои се наоѓаат странично на охридскиот слив, поточно на исток и запад. Сеизмичка активност со умерени до силни настани е нешто што е документирано дека се случува во последниве 2.000 години. Нивото на сеизмичка опасност е меѓу највисоките на Балканскиот полуостров. Активноста на најмладите раседи е потврдена со податоците за земјотресите и преку теренски набљудувања. Морфотектонските карактеристики, како што се воздушна празнина, преломен расед, засилена серија од активни нормални раседи, деформирани палеосоли и хидротермална активност поврзана со раседи – се карактеристики кои се зачувани околу Охридското Езеро и кои овозможуваат разграничување на тектонската историја. Покажано е дека сливот на Охридското Езеро може да се карактеризира како сеизмоген предел.

 **Хидрологија / хидрографија:** Изотопските истражувања докажаа дека Охридското Езеро се снабдува со вода од Преспанското Eзеро (кое се наоѓа на околу 150 метри повисоко) и тоа преку подземен карстен проток кој се наоѓа во карстните формации на планината Галичица. Водата тече од Преспанското Eзеро под земја и излегува во Охридското Езеро, низ многу крајбрежни и сублакустрини карстни извори долж неговиот источен брег.

Освен карстните подземни води на планината Галичица, најважни подземни водоносни слоеви (aquifiers) се наоѓаат северно од Струга, во сливот долж Црн Дрим и североисточно од градот Охрид во сливот покрај Коселска река.

Неколку водоносни слоеви од варовниците на Галичица се влеваат во Охридското Езеро преку бројни извори. Проценките укажуваат на тоа дека 49% од приливот на вода во езерото кој доаѓа од извори потекнува сублакустрини (подземни) извори а 51% од доаѓа од површински извори. Најважни извори се оние на Свети Наум (5-10 m3 /sec), Тушемишта (2,5 m3 /sec), Билјанини извори 4дц (1-2 m3 /sec) и Беј Бунар (40-100 l/sec).

Водата се влева во Охридското Езеро преку неколку притоки, од кои повеќето се мали потоци кои течат само привремено, во периоди на топење на снег и силен дожд. Главните притоки на Охридското Езеро се Сатеска, Коселска и реката Шушица во Северна Македонија, како и реките Чераве и Вердове во Албанија.

**Клима**

Општо земено, локалните климатски услови во подрачјето на Охридското Езеро се медитерански со континентални влијанија. Локалната клима е под влијание на близината на Јадранското море, на околните планини и на термичкиот капацитет на Охридското Езеро. Средната годишна температура забележана во охридскиот регион е 11,5°C; просечните температури се движат од 21°C во текот на летото до 1,8°C во текот на зимата. Температурата на езерото се движи од 6°C (пелагична вода, под длабочина од 150m, во текот на целата година) до 24-27°C на површината во текот на летото. Морфологијата на сливот влијае и на режимот на ветерот, при што преовладуваат северни ветрови во текот на зимата и јужни и југоисточни ветрови во текот на пролетта и летото. Просечната брзина на ветерот во регионот на Охридското Езеро е релативно мала со 1,8 m/s.

Климатските промени се предвидува дека ќе ги зголемат и зачестеноста и интензитетот на поплавувањето и бројот на суши во подрачјето. Менувањето на тенденциите на временските услови веројатно ќе доведе до потопли и влажни зимски периоди, што, пак, може да доведе до зголемен ризик од поплави. Во сливот на Охридското Езеро се случуваат следниве извори на поплавување: поплавување од површински води кога истекувањето од околното подрачје го надминува капацитетот на проток на реките; на потоците или на вештачкиот дренажен систем (Сатеска, Коселска и река Черава); поројни поплави кои се комбинација од големо испуштање на вода и масовeн проток низ каналите на потоците, што доведува допренесување на големиколичини на седименти и остатоци (Сушичка, Вердова, Гештењас и Худениш, како и други поројни реки); поплавување на крајбрежјето во Охрид и Струга за време на екстремни временски услови и заради плима и осека, што предизвикува зголемување на нивото на езерската вода што пак резултира со поплавување на крајбрежјето; поплавување од подземните води, особено во регионот на Струга. Во услови на високо ниво на вода во котлините како што се Охрид-Струга, нивото на подземните води се искачува на површината на земјата и доведува до поплавување; и поплавување од одвод и канализација во урбаните подрачја.

**Почви:**

За анализа на почвата се користени податоци од македонскиот информативен систем за почва. Анализирани беа типовите на почва кои се присутни во блиското опкружување на езерото, со користење на ГИС и при растојанија од 100m и 1.000m од физичките граници на езерото. Ова се резултатите:

* Лесивирана почва 1 (100 m/ha), 47 (1000 m/ha);
* Кафеава шумска почва 39 (100 m), 444 (1000 m/ha);
* Мочурливо-глејна почва и Хистосол 33 (100 m/ha), 338 (1000 m/ha);
* црвеница и кафеава почва врз варовници и доломити 117 (100m/ha), 1087 (1000m/ha);
* Кафеава шумска почва, лептосол и регосол 43 (1000 m/ha);
* Ранкер и регосол 1 (100 m/ha), 163 (1000 m/ha);
* Варовничко-доломитна црница и кафеава почва врз варовници и доломити (100 m/ha), 269 (1000 m/ha);
* Флувијатилна почва; Колувијална почва 81 (100 m/ha), 1038 (1000 m/ha);
* Мочурливо-глејна почва 11 (100 m/ha), 22 (1000 m/ha);
* Тресетна почва 14 (100 m/ha), 128 (1000 m/ha);

Ррендзина 64 (100 m/ha), 894 (1000 m/ha) и

* Флувијатилно-ливадска почва 52 (100 m/ha), 128 (1000m/ha).

Врз основа на истражувањето во населеното место на блиското опкружување на езерото , со користење на ГИС и при растојанија од 100 m и 1000 m од физичките граници на езерото се застапени следните типови на почва:

* Вровничко-доломитна црница 3(100 m/ha), 46 (1000 m/ha)
* Црвеница 12 (100 m/ha), 87 (1000 m/ha) и
* Смолница 16 (1000 m/ha).

#### Флора

**Клучни видови:**

**Барска Ангелика:**

Во Северна Македонија, Барска Ангелика ( Angelica palustris) е трева (мочуриште) кое има мала популација. На единствениот познат локалитет во Северна Македонија, се развива во подрачја под сенка, веднаш до изворите на реката Црн Дрим, во месноста Свети Наум. Ова растение цвета од јуни до септември. Главно се наоѓа во мочуришните ливади и блата, на поплавени подрачја на реки, како компонента на заедниците составени од Molinietum coeruleae и на Caricetum acutiformis. Растението бара висока подземна вода, но не толерира долгорочно поплавување. Преферира да расте на широк спектар на почви – иловача, песочна и глина и може да толерира сончева или полузасенчена позиција Таму, ова растение е под големо влијание на човековите активности како што се газење и градење. Промените на неговото живеалиште се закана за овој вид, како што се измена на хидрографскиот режим на водните текови, измена на начините на одгледување растенија, шумските насади или урбанизацијата. Семејството Apiaceae, кое го вклучува родот Angelica, е едно од растителните семејства со висок процент на лековити растенија. Овој вид е наведен во Анекс II од Директивата за живеалишта и е регистриран како заштитен вид во Северна Македонија.

**Алги :**

Бројни публикации на Златко Левков и на други автори кои се однесуваат на дијатомите на Охридското Езеро го документираат извонредниот карактер на езерото во однос на оваа таксономска група.

За Охридското Езеро беа пријавени вкупно 789 таксони, од кои 117 таксони (14%) се сметаат за ендемски во езерото и 15 (околу 2%) се сметаат за реликтни видови или познати претходно само од фосилни наоѓалишта во Романија. Бројот на видови регистрирани за Охридското Езеро продолжува да се зголемува. Во последните 10 години опишани се најмалку 100 нови видови (Lange-Bertalot 2001; Levkov et al. 2007; Levkov & Williams 2011) (извор: Levkov Z. & William D.M. (2012): Checklistof diatoms (Bacillariophyta. Авторите ги анализираа шемите на заедниците и на различноста кај дијатомите во Охридското Езеро и заклучија дека дијатомите во северните делови на езерото се под значително влијание на концентрацијата на фосфор, што е одраз на тековната еутрофикација поради зголеменото антропогено оптоварување со хранливи материи.

 Blazencic (2004) укажува дека во Охридското Езеро се евидентирани 24 таксони на харофити. Охридското Езеро е locusclasicus за ендемичната Charaohridana и е еден од најбогатите локалитети на харофити на Балканскиот Полуостров. Заедно со Скадарското Езеро во Црна Гора и Бачинските езера во Хрватска, Охридското Езеро е еден од трите најважни центри на диверзитет на харофити на Балканот.

**Појас на трска :**

Појасите на трска (Keyhabitat) се важни живеалишта за многу таксономски групи, вклучително и птици, кои ги користат како места за гнездење, исхрана, пеење, спиење, митаење, криење или одмор (Ostendorp W. (1993): Schilf als Lebensraum). Талевска и Талевски (2012) имаат направено анализа на состојбата со појасите на трска во 2011 година и истата ја споредија со студија направена во 1986 година. Авторите покажуваат дека вкупниот број на комплекси од трска во 2011 година бил помал (80) отколку во 1985 година (105). Во исто време, од анализата се заклучува дека вкупната површина на појасот на трска е зголемена за 2,8 ha т.е. на 77,15 ha во 2011 година.

Трската (Phragmites australis) е космополитско хидрофитно растение кое живее во мочуришта, брегови на реки и езера. Тоа е повеќегодишно зимзелено растение кое се размножува со ризоми кои се густо развиени на дното на литоралната зона. Горните делови на трската изумираат во текот на зимата, а нивниот детрит, кој е уништуван од брановите, се акумулира главно на самиот појас и со тоа го збогатува дното со органска материја.

Појасите на трска се важно живеалиште, засолниште, мрестилиште и храна за многу видови риби. Покрај тоа, таа има голема улога во заштитата на рибите од нивните грабливци. Макрофитската вегетација во појас на трска е област во која се гнездат и хранат водните птици и таа е особено важна за структурата и дистрибуцијата на бентални заедници богати со макро рбетници, бидејќи тие обезбедуваат континуиран проток на кислород и се важен извор на храна.

Карактеристични растителни видови: Phragmites australis, Typha latifolia, Typha angustifolia, Scirpus lacustris, Schoenoplectus lacustris.

Овој вид е наведе во Директива за живеалишта на ЕУ, Анекс I: 3140 Тврди олиго-мезотрофни води со бентозна вегетација на Chara spp и Директива за живеалишта на ЕУ, Анекс I: 7230 Алкални блата.

**Сунѓери:**

Сунѓерите се повеќеклеточни животни, чии тела содржат пори и канали низ кои циркулира водата. Сунѓерите немаат централен нервен систем, дигестивни или циркулаторни системи. Наместо тоа, повеќето се потпираат на постојан проток на вода низ нивните тела за да добијат храна и кислород и да ги отстрануваат отпадоците. План за управување со споменик на природата Охридско Езеро 43 Талевски и други (2020) го опиша слатководниот сунѓер (Ochridaspongiarotunda )кој, заедно со O. interlithonis и Spongilla stancovichi, ја сочинуваат уникатната пориферска фауна на древното Охридско Езеро. Нема многу сознанија и литература во врска со сунѓерите во Охридското Езеро.

**Бентални макрорбетници:**

Бентални макрор'бетници се мали животни кои живеат меѓу камења, трупци, седименти и водни растенија на дното на потоци, реки и езера. Тие се доволно големи за да можат да се видат со голо око (макро) и немаат 'рбет (безрбетни). Пример се сплескани црви, водни и копнени црви, пијавици, школки, полжави, ракови и инсекти (и нивните ларви). Бенталните макро’рбетници се важен дел одводниот синџир на исхрана. Тие јадат лисја, алги и бактерии а самите се плен на риби, водоземци, птици и други 'рбетници. Бенталната фауна на Охридското Езеро се карактеризира со високи нивоа на биолошка разновидност и ендемизам (Трајановски и други(2019). Во Охридското Езеро се евидентирани 586 видови на бентални макро’рбетници. Овие бентални заедници се познати по својот висок ендемизам, на пример во групата грастроподи, 86% од вкупно 72-та познати видови се ендемски. Осум од познатите видови макро’рбетници се наведени во Анексот II, осум во Анексот IV и еден вид е наведен во Анексот V (Dytiscuslatissimus). Според Црвената листа на загрозени видови на IUCN, 28 видови се оценуваат како ранливи, 17 како загрозени и 10 како критично загрозени. Бенталните макро’рбетници најчесто се користат како компонента за проценка на водните тела според Рамковната директива на ЕУ за води, бидејќи тие се добри показатели за квалитетот на водата.

**Ротифери:**

Ротиферите се важна компонента на заедниците на крајбрежни и лимнетски без’рбетници и претставуваат интегрална врска во водните синџири на исхрана. Тие се мали, билатерално симетрични организми со богата и фасцинантна разновидност. Ротиферите се состојат од две големи групи: Monogononta и Bdelloidea. Monogononta ги има во скоро сите видови на слатководни живеалишта и сочинуваат релативно разновиден состав на фауната која живее во слатководните екосистеми. Со Проучување на моногонотнитеротифери во Охридското Езеро се утврдија присуство на 73 видови. Шеесет и еден вид се евидентирани во крајбрежната зона и само 12 видови во пелагиската зона. Големиот број на видови во литоралните живеалишта се должи на разновидните услови во оваа зона, кои овозможуваат поголема диверзификација на живеалиштата. Некои од овие видови спаѓаат во ротиферите кои најчесто можат да се најдат а се карактеристични за предметните вегетативни живеалишта. Во Охридското Езеро има таксономски богат состав на ротифери поради широк спектар наживеалишта во кои ги има (извор: Tasevska O., Guseska D. & Kostoski G. (2019): A Checklist of Monogonont Rotifers (Rotifera: Monogononta) of Lake Ohrid, Republic of Macedonia. Acta Zoologica Bulgarica.

#### Фауна

**Риби:**

Охридското Езеро е дом на автохтони видови риби, од кои најголем број се ендемски за Охридското езеро и за сливните подрачја поврзани со него (Охридско Езеро – Црн Дрим-Скадарско езеро Едни од нив се и Охридска пастрмка и Белвица, кои освен како ендемски видови со големо научно значење, имаат и висока комерцијална вредност. Покрај тоа, во езерото се присутни и видови, кои се воведени во езерото, намерно или преку невнимание. Рибните популации во езерото, се различни во однос на минатото, бидејќи рибите се изложени на повеќекратни стресни состојби, како што се: загадување на животната средина и деградација на живеалиштата, неодржлив риболов, инвазивни видови и друго.

Во Охридското Езеро живеат следните видови на риби: Охридска гомнушка, шљунец (Alburnoides ohridanus), Охридска плашица (Alburnus scoranza), Харинга, лојка (Twait shad), Јагула (Anguilla anguilla), Охридска вретенушка (Barbatula sturanyi), Охридска мрена (Barbus rebeli), Сребрен карас (Carassius gibelio Bloch), Охридски скобуст (Chondrostoma ohridanus Karaman), Охридска штипалка (Cobitis ohridana Karaman), Крап (Cyprinis carpio Linnaeus), Караманова змиорка (Eudontomyzon stankokaramani Karaman), Гамбузија (Gambusia holbrooki Girard), Охридска кркушка, мренец (Gobio ohridanus Karaman), Сончарка, сунчица (Lepomis gibbosus Linnaeus), Мавровска пастармка (Oncorhynchus mykiss Walbaum), Моранец (Pachychilon pictum), Охридско мало грунче (Pelasgus minutus Karaman), Пиор (Phoxinus lumaireul Schinz), Писа (Pseudorasbora parva Temmini &Schlegel), Платиче, плоска, пласкун (Rhodeus amarus), Охридски грунец (Rutilus ohridanus), Летна пастрмка, летница (Salmo aphelios Kottelat), Струшка пастрмка, крешеница (Salmo balcanicus Karaman), Охридска пастрмка (Salmo letnica Karaman), Охридска поточна пастрмка (Salmo lumi Poljakov), Белвица (Salmo ohridanus Steindachner), Охридска писа (Scardinius knezevici), Клен (Squalius squalus Bonaparte) и Микс од моранец и грунец, писа (Telestes montenegrinus). Со опфат на длабоки подрачја, како и на крајбрежни зони за мрестење, подобрените мерки за зачувување ќе бидат корисни за други 4 видови пастрмки и над 24 видови риби, како и за јагулата која е критично загрозена (Anguilla anguilla).

**Клучни видови (Риби):**

**Охридска белвица (Salmo ohridanus)** е ендемичен вид пастрмка со сребрена боја на телото и ретки бледо црни и црвени дамки, со око кое е поголемо во однос на главата ако споредиме со другите видови пастрмка, како резултат на живеењето во подлабоките зони на Охридското Езеро. Таа е лакустричен вид кој живее на длабочина од 40 до 70 m и во близина на бреговите во зима. Се храни со бентални без’рбетници, и зоопланктон.

Основни биолошки карактеристики: Сексуалната зрелост постигнува во втората година.Се мрестат на два вида супстрати: во крајбрежниот регион на Охридското Езеро во појасот на Chara sp. и во сублиторалниот регион на песочна површина.

Мрестењето е од декември до февруари, во крајбрежните подрачја. Поголемиот дел од популацијата се мрести во периодот од втората половина на ноември до крајот на декември, вториот врв на мрестењето е во пролетниот период (март-април) а третиот е во летниот период (јуни-август). По мрестење, таа си заминува од крајбрежните подрачја и останува да живее во длабоките слоеви од водата. Најмногу се лови во зима, на длабочина од 25-50 m. Има бавен раст и потребни ѝ се 12 години за да се достигне тежина од 1 kg во природни услови. Се храни со зоопланктон и бентосна фауна.

Овој вид е под закана од вештачкото хибридизирање со Salmo letnica, од прекумерниот риболов и ловокрадството, како и поради деградацијата на квалитетот на водата. Сепак, од причина што нема актуелни информации кои би покажале намалување на неговата популација, овој вид се оценува како ранлив и е ограничен на Охридското Езеро. Наведен е како строго заштитен вид во Северна Македонија

**Амфибии:**

**Клучни видови (Амфибии)**

Амфибија (Hyla arborea) или лисна жаба/гаталинка. Најчесто живее во потоци, реки и мочуришта. Овој вид е генерално поврзан со отворени, добро осветлени широколисни и мешани шуми, грмушки, ливади, градини, лозја, овоштарници, паркови, езерски брегови и ниска крајбрежна вегетација. На Охридското Езеро, таа е тесно поврзана со појасите од трска. Избегнува темни и густи шуми. Популацијата може да толерира периоди на суша и може да се сретне во суви живеалишта. Овој вие е регистриран и во антропогени предели, вклучувајќи големи градови (на пример, Скопје). Оваа жаба е активна од средината на март до почетокот на октомври. Активноста обично е одложена и скратена на поголема надморска височина, во периодот од средината на април во средината на септември. Периодот на репродукција започнува на почетокот на април. Јајцениот и ларвениот стадиум се одвива во застојани води како езера, езерца, мочуришта и акумулации, а понекогаш и во ровови и барички. Овој вид е наведен во Анекс IV од Директивата за живеалишта на ЕУ и е регистриран како заштитен вид во Северна Македонија. Објавени податоци за овој вид на амфибија можат да се сретнат кај Sterijovski, B. 2015. Conservation and protection status of amphibians in Macedonia. Pelagic Publishing. Exeter, UK.

**Влекачи**

**Клучни видови (Влекачи)**

Влекачот (Emys orbicularis) или блатна желка живее во стагнантни или бавно проточни, а понекогаш и ефемерни водни тела со многу променлива големина и потекло (езерца, езера, оризови полиња, одводни канали итн.). Претпочитаните места за гнездење имаат песочна почва, генерално јужна ориентација и одредени карактеристики во однос на вегетацијата и изолацијат чувствителен на развојните активности на крајбрежјето, експанзијата на земјоделството а под закана е и поради ширењето на туѓински видови. Претежно се храни со без’рбетници и ларви на водоземци, повремено болни 'рбетници и мрши, водни и копнени растенија, овошје. Делува како ефективен индикатор кој ги потенцира измените на живеалиштата и размножувањето на инвазивните видови. За време на својот животен циклус, овој вид бара различни живеалишта и бара поширок пристап кон зачувување на пределот, со што овој вид се квалификува како вид со закрилна функција. Сезоната на парење започнува веднаш по хибернацијата. Мажјаците „се будат“ порано и активно бараат женки, користејќи феромони кои се растворливи во вода а кои се лачат од приемчиви женки, како знак за нејзината позиција. И мажјаците и женките претпочитаат поголеми партнери, бидејќи тие ветуваат репродуктивна предност.

Зрелите женки произведуваат една, две или, кај некои популации, три калстери од околу шест до девет јајца (екстремни вредноси -едно до 16; големите кластери доаѓаат најчестово помал број на годишно ниво). Животните достигнуваат сексуална зрелост по околу четири до десет години, во зависност од локацијата, а мажјаците созреваат порано од женките. Овој вид е наведен во Анекс I и II од Бернската конвенција и во Анекс II и IV од Директивата за живеалишта на ЕУ и е регистриран како заштитен вид во Северна Македонија.

**Птици:**

**Клучни видови (птици)**

**Црвеноглава норка (Aythya ferina)** Широко распространета низ езерото и со гнездење во трски и густа крајбрежна речна вегетација, мерките за зачувување кои подразбираат намалување на вознемирувањето, регулирање на режимите за риболов и рекреација на вода, спречување на смртноста од лов и зачувувањето на појасите од трска, ќе бидат корисни за широк спектар на ранливи таксони кои се чувствителни на истите закани. Поточно, корист од мерката за зачувување ќе имаат сите видови кои го користат Охридското Езеро како место за размножување и повеќе од 25 видови кои престојуваат за време на зимата. Со својата широка дистрибуција, карактеристични пердуви и очигледен полов диморфизам, таа може да послужи како знаменит вид и предводник во напорите за едукација за животната средина наменети за подигнување на свеста за иницијативите за зачувување. Наведен во Анекс II од Директивата на ЕУ за птици запишан како строго заштитен вид во Северна Македонија.

**Мал корморан (Microcarbo pygmaeus)** На Охридското Езеро, овој вид има потреба од невознемирувани подрачја кои се близу до брегот, со места за гнездење и сушење, слично како и многу други видови птици кои имаат слични потреби. Овозможувањето на подрачја во кои нема да има вознемирување во рамките на строгата заштитена зона ќе донесе многу придобивки и за многу други видови кои имаат слични потреби во однос на живеалишта. Со исхрана базирана на риба, особено влијае на трофичната каскада и на индустријата за аквакултура, која е загрозена од активностите на луѓето и прекумерниот риболов, па во таа смисла овој вид може да биде индикатор за тоа колку се ефективни регулирањата на риболовот и рекреацијата на вода. Овој вид е наведен во Анекс II од Директивата на ЕУ за птици и е запишан како строго заштитен вид во Северна Македонија.

**Црвеноклуна потопница превез (Netta rufina)** е вид птица која живее во длабоки свежи или во солени езера и реки во кои има трски, или во солени и алкални блата на отворено, а се појавуваат и на притоки, делти на реки и други заштитени крајбрежни живеалишта при миграција или во текот на зимата. Се размножува од средината на април до почетокот на јуни. Гнездото е направено од корени, гранчиња и лисја и тоа во близина на вода, на земјата, во густа вегетација или на пловечки подлоги составени од вегетација среде трска. Полага осум до десет јајца. Иако овој вид обично се размножува како добро дисперзиран, соседните парови понекогаш е можно да се гнездат и на меѓусебна оддалеченост од 30 метри. Исхраната кај овој вид претежно се состои од корења, семиња и вегетативни делови. Езерото е добро место за презимување, поради појавата на Chara sp. и се чини дека е дел од источноевропската популација кој живее на делови од езерото кои се карактеризираат со трска и во засолнети мочуришта, чувствителен е на уништување на живеалиштата и на слаб квалитет на водата, па така служи како добар показател за промените кои се случуваат во животната средина.. Овој вид е наведен во Анекс II од Директивата на ЕУ за птици и е запишан како строго заштитен вид во Северна Македонија. Објавени податоци за овој вид на птица се содржани во Defos du Rau P. & Perennou C. (2007): Management Plan for Red-Crested Pochard (Netta rufina) 2007-2009. European Commission. Schneider-Jacoby M. & Vasić V.F. (1989): The Red-crested Pochard Netta rufina breeding and wintering in Yugoslavia. Wildfowl 40.

**Лиска (Fulica atra)** Овој вид живее во големи, мирни или бавно проточни води и преферира плитка вода до која соседно има подлабока вода за нуркање, како и каллива подлога, маргинална, појавна, пловечка или потопена вегетација. Живеалишта можат да бидат еутрофични и мезотрофични езера, базени, езерца, акумулации, баражи, чакалски јами, канали, дренажни ровови, насипи, езерца со риби, потоци, реки и речни делти, како и отворени блата, ливади со слатководни води, поплавени земјишта, солници и езерца од канализација. Се размножува од февруари до септември. Гнездото е платформа од вегетацијата кое може да биде на дното на плитка вода, да плови, или како основа да има растителна материја во емергентна вегетација. Овој вид исто така може да се гнезди на вештачки платформи, острови, сплавови, трупци на дрвја, гранки на дрвја или во грмушки до 3 m над водата. Живее на широк спектар на живеалишта и се собира во големи јата, а истовремено е чувствителен на деградација на живеалиштата, па така овој вид служи како индикатор за статусот на зачувување на екосистемот, како и за широк опсег на закрилни видови. Овој вид е сештојад, иако неговата исхрана се состои првенствено од растителни материи како што се алги, вегетативни делови на водни и копнени растенија, семе на водни алги, шаш, лилјани, треви и житни култури, мов и водни габи. Од животни, се храни со мекотели, возрасни инсекти и нивни ларви, црви, пијавици, ракчиња, пајаци, мали риби, јајца од риба, жаби, птици и птичји јајца и мали цицачи. Овој вид е наведен во Анекс II од Директивата на ЕУ за птици и е запишан како заштитен вид во Северна Македонија.

**Голем северен потопник (Mergus merganser)** е мала, изолирана популација на потопникот која опстојува кај Охридското езеро. Оваа популација можеби е реликт од леденото доба т.е. од последниот меѓуглацијален плеистоцен. Во периодот 1988– 2013 година, Преспанското Eзеро е исто така најважното место за презимување за оваа популацијасо својот специфичен пердув, очигледен полов диморфизам и навики да се размножува на копно, изолираната популација која живее на Охридското Езеро може да послужи како ефективен знаменит вид. Исхраната претежно се состои од риби кои не се подолги од 10 cm, но може да вклучува и водни без’рбетници (како мекотели, ракови, црви и возрасни инсекти и нивни ларви), водоземци, мали цицачи и птици Овој вид се размножува во големи чисти слатководни езера и по горниот тек на реките. Бара вода со прилично висока продуктивност на риби, опкружени со возрасни дрвја кои се тврдо дрво и со дупки ископани од клукајдрвци или кои имаат природни шуплини за гнездење. Видот ја поминува зимата на големи незамрзнати езера, реки, лагуни или во минимално солени води.Чувствителен е на лошо регулиран лов и на прекумерен риболов, и тоа ќе даде добра мерка за ефикасноста на подобрените режими и регулативи за лов и риболов. Овој вид е наведен во Анекс II од Директивата на ЕУ за птици. Објавени податоци за овој вид на птица се содржани во Catsadorakis G., Avramoski O., Bojadzi A. & Nikolaou H. (2016): The status of an isolated population of Goosander Mergus merganser in the Balkans. Wildfowl.

**Цицачи**

**Клучни видови (Цицачи)**

**Цицачот (Lutra lutra)** е видра, палеоарктичен цицач со најширока дистрибуција. Се простира на делови од три континенти: Европа, Азија и Африка. Неговата сегашна дистрибуција во Европа се карактеризира со голем коридор, кој се протега од централна Данска, преку западните делови на Германија, Холандија, Белгија, Луксембург, источните делови на Франција, Швајцарија, западните делови на Австрија до централна Италија, каде што видрата е изумрена или сведена на мали и понекогаш изолирани под-популации. Постоењето на видрите во различни региони може да зависи од различни карактеристики на живеалиштето, но за да се размножуваат, потребни им се дупки кај брегот на реката, шуплини меѓу корените на дрвјата, купишта карпи, дрва или остатоци. Рибата е главен плен на видрите, која понекогаш учествува со повеќе од 80% во нивната исхрана. Покрај рибите, во нивната исхрана забележан е и друг плен, каководни инсекти, влекачи, водоземци, птици, мали цицачи и ракови. Повеќе студии во Европа имаат констатирано дека рибите кои ги консумираат видрите се релативно мали и имаат средна должина од 13 cm. Видрата во голема мера живее сама, а возрасните видри најчесто не се дружат со други возрасни единки, освен за целите на размножување. Најважната единица кај видрата е семејна група составена од мајка и младо.

Видрата е строго заштитена според меѓународното законодавство и конвенции.Регистрирана е како строго заштитен вид во Северна Македонија и е наведена во Анексот I на CITES, Анексот II од Бернската конвенција и Анексите II и IV на Директивите за живеалишта и видови на ЕУ.

**Инсекти:**

**Клучни видови (Инсекти)**

**Виленско коњчње (Brachytron pratense)** живее во вегетација која вирае на крајбрежјето. Напорите за зачувување на крајбрежниот појас на трски ќе бидат корисни за широк спектар на видови кои се во меѓусебна коегзистенција. Дистрибуцијата на Brachytron pratense во Северна Македонија е недоволно позната. Според литературните податоци, видот се наоѓа во Охридското, Преспанското и Дојранското Езеро и Моноспитовското Мочуриште, што значи дека неговата дистрибуција е расфрлана. Постоечките популации се многубројни на одредени (не на сите) локации во Северна Македонија. Има повеќе од 30 видови на вилински коњчиња кои можат да се најдат на и околу езерото. Уште повеќе, овој вид служи како добар показател за структурата на појасот на трска и за еутрофикација.

**Школки:**

**Клучни видови (Школки)**

**Школката** **(Pisidium edlaueri)** е ендемичен вид за Охридското Езеро и живее на конкретна локација на водното тело, кое се соочува со намалување на квалитетот на живеалиштето. се класа на морски и слатководни мекотели кои имаат странично компресирани тела затворени со школка. Како група, школките немаат глава и исто така немаат некои вообичаени органи кои се карактеристични за мекотелите, како што се радулата и одонтофората. Во оваа група се вклучени школки (clams), остриги, срцевидките (cockles), бисерните школки (mussles), школките-мидии (scallops) и бројни други семејства кои живеат во солена вода, како и повеќе семејства кои живеат во слатка вода. Мнозинството се хранат преку филтрирање. Оваа мала школка која живее во слатки води е ограничена на Охридското Езеро, каде главно се наоѓа на северните и јужните песочни плажи. Овој вид исто така може да се најде во литоралните зони и делумно во суб-литоралните зони, на меки подлоги. Таа е многу мала школка, со големина на грашок (од 3 до 5 mm) која живее во меката подлога. Овој вид служи како добар показател за еутрофикација и раст на макрофитите. Мерките за зачувување кои имаат за цел подобрување на достапноста на кислород во длабоките води ќе бидат корисни за видовите кои живеат на ова конкретно место. Регистрирана е како заштитен вид во Северна Македонија. Објавени податоци за овој вид на школка се содржани во Kuiper J.G.J. (1960). Zoological results of a collecting journey to Yugoslavia, 1954. 6: Die Pisidien des Ochridsees, Mazedonien, nebst Bemerkungen über die Verbreitung der Pisidien in der Balkanhalbinsel und den Donauländern. Beaufortia 88(7): 219-231, Schultheiß, R., Albrecht, C., Bößneck, U. et al. (2008): The neglected side of speciation in ancient lakes: phylogeography of an inconspicuous mollusc taxon in lakes Ohrid and Prespa. Hydrobiologia 615, 141–156 (2008).

**Полжави**

Гастроподите, попознати како полжави со куќичка и голи полжави, ѝ припаѓаат на голема таксономска класа на без’рбетници во рамките на семејството мекотели (Mollusca). Оваа класа се состои од полжави со куќичка и голи полжави кои живеат во солена вода, слатка вода и на копно. Фосилите за оваа класа покажуваат дека постоеле уште во времето на доцниот Камбриум (пред 490 милиони години). Класата на полжави живее во многу различни живеалишта. Единките живеат во градини, шуми, пустини и на планини; во мали ровови, големи реки и езера; во утоки, тиња, карпести брегови покрај водни површини, подотливни песоци, во бездните длабочини на океаните, вклучувајќи ги хидротермалните извори и многу други еколошки ниши, вклучително и паразитски. Хауф и др. (2011) имаат евидентирано 68 видови гастроподи во Охридското Езеро, од кои 50 (73,5%) ендемски.

**Клучни видови (Гастроподи)**

Охридски воден полжав (Gocea ohridana)живее во карпести подрачја на брегот на Охридското Езеро, каде може да се најде во околината на сублакустрични извори на долната страна на камењата (сублитични видови). Во една студија, статусот на ендемичниот полжав Gocea ohridana беше оценет врз основа на неговата дистрибуција и густина во Охридското Езеро. Инаку Охридскиот регион е единствено познат како живеалиште на овој ендемичен полжав. На локалитетот Велидаб, G. ohridana е регистриран само на длабочина од 0,5 m, додека кај локалитетот Свети Заум, овој вид бил присутен на длабочина од 0,5 m со мала густина и на длабочина од 2,0 m со поголема густина. Видот е регистриран само на песочно-камено дно, со густина на популацијата во опсег од 44–220 ind.m2 . Видот не е пронајден во други типови живеалишта, што укажува на високата селективност или тесната еколошка валентност за населување во различни живеалишта, како еден од факторите што ги ограничуваат видовите само на овој регион во Охридското Езеро (извор: Biljana Budzakoska Gjoreska, Sasho Trajanovski, Sonja Trajanovska & Konstantin Zdraveski (2019): Assessing the Status of Endangered Invertebrates fromthe Ancient Lake Ohrid: The Студија за валоризација за Охридското Езеро 83 Endemic Species Gocea ohridana Hadžišče, 1956 (Gastropoda: Hydrobiidae). Acta zool. bulg., Suppl. 13, 2019.

Живее на многу ограничен дел од езерото во рамки на кревок дел од литоралната зона.Чувствителен е на ерозија на крајбрежјето и на несоодветно пречистување на отпадните води, па во таа смисла претставува добар показател за квалитетот на водата и за деградацијата на крајбрежјето. Gocea ohridana е познат само од една локација – Охридското Езеро, каде што се наоѓа на мала област (помалку од 10 km2 ). Објавени податоци за овој вид полжав се содржани во Smiljkov S, Budzakoska-Gjoreska B., Sapkarev J. & Trajanovski S. (2007): Dominant Species of the Gastropod Fauna from the Littoral Region in Lake Ohrid of R. Macedonia. Contributions, Sec. Biol. Med. Sci., MASA, XXVIII. Регистриран е како заштитен вид во Северна Македонија.

 **Екосистеми и живеалишта:**

Охридското Езеро е акватичен (воден) екосистем. Поврзано е со Преспанското Eзеро и е под влијание на копнените екосистеми на околните планини и долини. Од живеалишта кај Охридското Езеро кои се наведени во Прилогот I на Директивата за живеалишта на ЕУ можат да се издвојат: олиготрофни до мезотрофни застоени води со вегетација на Littorelletea uniflorae и/или на Isoeto-Nanojuncetea, тврди олиго-мезотрофни води со бентозна вегетација на Chara spp, природни еутрофни езера со вегетација од типот Magnopotamion или Hydrocharition, алкални блата и пештерите кои не се отворени за јавноста.

* 1. **Причини за проблемите кои се предмет на разгледување**

Во согласност со одредбите на Законот за заштита на природата (Службен весник на Република Македонија бр. 67/04, 14/06, 84/07, 35/10, 47/11, 148/11, 59/12, 13/13, 163/13, 41/14, 146/15, 39/16, 63/16 и 113/18), а со цел да се добие точна проценка за сегашната состојба и да се обезбеди основа за подготовка на Законот за повторно прогласување на заштитено подрачје, беше потребно да се изготви Студија за ревалоризација на заштитеното подрачје.

Потребната содржина на една ваква студија е дефинирана во Правилникот за содржината на студијата за валоризација или ревалоризација на заштитено подрачје („Службен весник на Република Македонија“ бр. 26/12).

Охридското Езеро е место со исклучителна важност поради своите уникатни природни и културни вредности и има ограничен капацитет на еколошка носивост кога станува збор за влијанието на човекот. Затоа, Охридското Езеро треба повторно да се прогласи за заштитено подрачје во категоријата „Споменик на пририродата“ според Законот за заштита на природата на Република Северна Македонија.

Притисоците и заканите врз живеалиштата и видовите, како и врз квалитетот на водата потекнуваат од**:** недостаток на активно управување со заштитеното подрачје; човечко влијание преку туризмот, што предизвикува бројни негативни ефекти; употреба на чамци; користење на плажи, што влијае на живеалиштата на крајбрежјето; неодржлив и неконтролиран риболов; загадување од урбаните отпадни води (и покрај подобрувањата на самиот колекторски систем во 2019 година), што доведува до еутрофикација; Загадување од промивање на земјоделски производи и ѓубрива, како и цврст отпад, кои доспеваат до езерото преку притоките и доведуваат до еутрофикација; чамци во Студенчишкиот канал; хидроелектрични брани; изградба директно на брегот или близу до него; цврст отпад; климатски промени; индустриско загадување; алохтони видови.

Заштитата на Охридското Eзеро според националното законодавство е оправдана со присуството на клучни видови и живеалишта, со чија заштита ќе се придонесе и кон зачувување на други видови кои се присутни воекосистемот. Идентификувањето на закрилни, индикаторни и знаменити видови исто така го поддржува дефинирањето на мерките за зачувување и комуницирањето со засегнатите страни во врска со приоритетите за зачувување.

**2. Цели на предлог регулативата**

**2. Qëllime të propozimrregullores**

**Со донесување на Закон за прогласување на Охридскот Езеро за споменик на природата ќе се овозможи:**

- зачувување на природната состојба на езерото преку заштита на природните, археолошките и други вредности како единствена еколошка и био-географска појава во Европа;

- спречување на дејствија што можат непосредно или посредно да предизвикаат нарушување на живеалиштата и екосистемите;

- создавање на поволни услови за заштита, зачувување и унапредување на биолошката и пределската разновидност;

- одржливо користење на природните ресурси на начин на кој не се загрозува опстанокот на живеалиштата и видовите.

**3. Можни решенија (опции)**

**3. Zgjidhje të mundshme (opsione)**

 “

3.1 **Опис на решението** **„не прави ништо**“- **не донесување на Закон за прогласување на Охридското Езеро за споменик на природата.**

Со недонесувањето на законот и понатаму во Охридското Езеро ќе продолжи деградацијата на бројните природни вредности од локално и светско значење. Без поставувањето на режим на заштита, нема да биде возможно планирање и спроведување на мерки за реставрација, заштита и управување со живеалиштата и видовите, односно одржување на екосистемите на системски и одржлив начин.

3.2 **ОПЦИЈА**  – **Да се донесе Закон за прогласување на Студенчишко Блато за парк на природата.**

Согласно барањето од член 92 став (5) од Законот за заштита на природата изработена е Студија за валоризација на Споменик на природа Охридско Езеро (2021) според која, земајќи ги предвид специфичните природни убавини, богатиот и ендемичен растителен и животински свет, геодиверзитетот, хидролошките карактеристики, пејзажните и пределните вредности, утврдено е дека Охридското Езеро ги исполнува критериумите согласно законот за да биде прогласена за заштитено подрачје од Категорија IV – парк на природата. Донесувањето на Законот е голем исчекор од аспект на спроведување на обврските од националното законодавство, но и исполнување на ЕУ обврските во однос на заштитата на видовите и живеалиштата од европско значење, како и обврските кон меѓународните конвенции од областа на заштитата на природата. Истовремено, покрај заштитата на природните вредности, особено е значајна придобивката за населениото кое живее на тоа подрачје и покрај зачувувањето на животната средина, можностите за одржлив економски развој. Со прогласувањето на Охридското Езеро од Категорија IV – парк на природата ќе се овозможи соодветно унапредување, заштита, зачувување и управување на природните вредности на тоа подрачје, соодветно управување со истите и спречување на нивно понатамошно деградиорање.

3.3 **Опција „запирање на постапката“- запирање на постапката** **за недонесување на Закон за прогласување на Охридското Езеро за споменик на природата**

Со недонесување на законот ќе се продолжи со деградација на бројните природни вредности. Без поставувањето на режим на заштита, нема да биде возможно планирање и спроведување на мерки за реставрација, заштита и управување со живеалиштата и видовите, односно одржување на екосистемите на системски и одржлив начин.

1. **Проценка на влијанијата на регулативата**

**4. Vlerësimi i ndikimit të rregullativës**

 Можни позитивни и негативни влијанија од секоја од опциите:

**Опција „не прави ништо“** - Со недонесување на Законот за прогласување на Охридското Езеро за споменик на природата и понатаму ќе продолжи неконтролираното преземање активности во и околу подрачјето на Охридското Езеро и негово неповратно уништување со губење на вредностите и можностите за одржлив развој кои истото ги има.

## Економски влијанија:

### Позитивни влијанија

###  Без позитивни влијанија и придонес на подрачјето кон локалниот, регионалниот и/или националниот економски развој директно, подрачјето не се очекува да даде значителен придонес кон локалниот, регионалниот и/или националниот економски развој. Тоа пред се сѐ однесува на поддршката што екосистемот кој егзистира на просторот на предложеното подрачје му ја дава на Охридското Езеро кој пак е од суштинско значење за стопанството во регионот, а посебно туризмот. Одржувањето на екосистемот на Охридското Езеро ќе значи и понатаму препорака за добра туристичка дестинација, која пак, ќе привлекува зголемен број на туристи, со што ќе се одржува економската состојба во позитивна насока. Правилно раководен развој на туризмот во регионот на Охридското Езеро, а кој ќе се потпира на природните вредности на самото Охридско езеро, може да придонесе кон зголемен економски развој не само локално, туку и регионално и национално.

Постоењето на Хидробиолошкиот Завод, како значајна научна установа мора да се искористи за збогатување на туристичката понуда за сите оние кои сакаат да се запознаат со природните вредности на Охридското Езеро, а со тоа и на Студенчишко Блато.

Дополнително, мора да се има предвид дека Охридското Езеро територијално припаѓа на две држави (Македонија и Албанија), со што економските ефекти ќе имаат влијание не само национално, во рамките на нашата држава, туку и на меѓународен план.

**Негативни влијанија**

Неконтролираното користење на природните добра и ресурси ќе доведе до нивно деградирање, со што на долг рок ќе ја намали економската активност.

**4.2 *Фискални влијанија***

Недонесувањето на Законот ќе предизвика негативни фискални влијанија кон традиционалните стопански дејности кои се практикувале во областа на Охридското Езеро.Охридското Езеро отсекогаш нудело екосистемски услуги на локалното население, пред се како извор на храна, и поддршка на изворите на храна. Заради тоа во иднина управувачот на идното заштитено подрачје треба да размислува во зоната на одржливо користење да развива традиционални и еколошки практики кои ќе ги примамат и туристите кои го посетуваат Охридскиот регион.

##  4.3 Социјални влијанија

Позитивни влијанија

Преземањето на одредени активности во Охридското Езеро и околу крајбрежјето на езерото кое е идентификувано како важно влажно подрачје во рамките на Нацрт-Националната еколошка мрежа, кое е значајно и од аспект на миграција на птици и други мобилни видови поврзани со влажни хабитати ќе овозможи бенефит за натамошното население и заштита на Охридскот Езеро.

Негативни влијанија

 Неконтролираното вршење на економски активности ќе доведе до негово уништување и загуби на вредностите на подрачјето.

* 1. ***Влијанија врз животната средина***

Негативно влијание: Недонесување на законот со кој ќе се овозможи воспоставување на заштита со која јасно ќе бидат определени активностите кои може да се преземаат ќе придонесе до неповратно уништување на одредени природни вредности во Охридското Езеро и околу областа на истото.

Поради своите извонредни вредности, Охридското Езеро е заштитено на разни нивоа со националното законодавство во Северна Македонија од 1977 година, и тоа како заштитено подрачје во категоријата „Споменик на природата“. Поради неговите природни и културни вредности, охридскиот регион е запишан на списокот на светско наследство на УНЕСКО во 1979 година.

Дел е од Прекуграничниот биосферен резерват Охрид-Преспа и е означено како Рамсар подрачје. Дополнително, се предлага и како Емералд и Натура 2000 подрачје. Ваквите определувања се одраз на важноста на природните вредности во и околу Охридското Езеро.

Дополнително, охридско-преспанскиот регион е прогласен за биосферен резерват во 2014 година а Охридското Езеро го доби статусот на Рамсар место во 2021 година.

Биолошката разновидност игра клучна улога во функционирањето на екосистемите, па затоа тие се чувствителни на промени во бројноста на популациите или одделни видови. Со намалувањето на видовиот диверзитет во составот на еден екосистем, следствено се нарушува неговата функционалност, а тоа од своја страна доведува до губење на потенцијалот за обезбедување на добра и услуги без кои човекот не може да се замисли.

Охридското Езеро, како геолошка карактеристика со извонредна универзална вредност содржи репрезентативни примери за значајни биолошки и еколошки вредности и претставува место со големо културно, научно, образовно, рекреативно и туристичко значење кое ги исполнува критериумите за Светско природно наследство наведени во членот 2 од Конвенција за светско наследство. Езерото е важно како живеалиште на бројни видови, многу од нив ендемични, заштитени или загрозени. Човечките активности, како што се туризмот, риболовот, земјоделството или градежните активности вршат притисок на неговиот екосистем. Сегашни закани за езерото и за поврзаната биолошка разновидност поради овие притисоци се еутрофикација на природно олиготрофното езеро преку отпадните води, нарушување на фауната поради туристичките активности, промени во рибните заедници, влијание врз појасите на трска и загадување со чамци.

*4.5 Административни влијанија и трошоци*

 *а) трошоци за спроведување*

 *Нема*

 *б ) трошоци за почитување на регулативата*

*Нема*

**5. Консултации**

**5. Konsultime**

*5.1* ***Засегнати страни и начин на вклучување***

*Нацрт текстот на законот на македонски и албански јазик е објавен и на веб страницата на Министерството за животна средина и просторно планирање и на ЕНЕР на ??????*

*Нацрт текстот е доставен на мислење до сите засегнати страни.*

1. **Органи на државна управа :**
* Министерство за животна средина и просторно планирање
* Локална канцеларија за координација на МЖСПП за заштита на реката Дрим
* Секретаријат за законодавство
* Министество за земјоделство шумарство и водостопанаство
* Министерство за економија
* Министерство за транспорт и врски
* Министерство за внатешни работи
* Хидробиолошки Завод Охрид
* Музеј на градот Охрид
* Музеј на градот Струга
* Глобално партнерство за водите – медитеранско подрачје
* Фонд за природа Преспа Охрид (PONT)
* Делегација на ЕУ во Северна Македонија
* Официјални меѓународни и прекугранични тела
1. **Единици на локална самоуправа**
* Општина Охрид
* Општина Струга
* Општина Дебарца
* Совет за развој на Југо Западен Плански Регион и
* ЗЕЛС (Заедница на единици на локална самоуправа).
1. **Јавни претпријатија:**
* ЈУ Национален парк Галичица
* Јавно претпријатие Колекторски систем
* Јавно претпријатие Про Аква
1. **Агенции:**
* Агенција за промоција и поддршка на туризмот

 **5.** **Невладини организации**

- Невладини организации

- Еколошко здружение на граѓани „Фронт 21/42“

- Црвен крст Охрид и Служба за спасување на планина

- Здружение на туристички водичи и придружници на Македонија.

 **6. Здруженија на граѓани**

 - ХОТАМ – Асоцијација на хотелиери на Македонија

 - НАИТМ Национална асоцијација за дојдовен туризам на

 Македонија

 - Здружение „Едриличарски куп“ на Охридско Езеро

 - Оператори за нуркање во вода

 - Туристичка асоцијација „Билјана“.

**5.2 Преглед на добиените и вградените мислења**

**Коментари и одговори по оснаов на Нацрт-Законот за прогласување на Охридското езеро за споменик на природата од Еколошкото здружение „ Фронт 21/42“**

**Коментар** - Во делот за управувачката структура на Споменикот на природата Охридско Езеро, документот насловен како „Студија за валоризација...“ предлага јавно претпријатие (формирано од страна на Владата или општините) со Управен одбор од 5 члена, од кои 3 претставници на трите општини + по 1 претставник на Министерството за транспорт и врски (Капетанија) и 1 на МЖСПП.

 Ваквиот предлог е во спротивност со членот 17 став (1) од Законот за јавните претпријатија, кој предвидува: „Управниот одбор на јавното претпријатие основано од Владата на Република Северна Македонија, градот Скопје, општината во која живеат над 50.000 жители, како и управниот одбор на меѓуопштинско јавно претпријатие се состои од седум членови“.

**Одговор:** Јавното претпријатие ќе се формира од страна на Владата согласно член 17 став (1) од Законот за јавни претпријатија.

**Коментар -** Она со што се согласуваме од студијата е дека треба да се формира едно управувачко тело за Охридското Езеро и Студенчишко Блато (поаѓајќи од фактот дека станува збор за едно Рамсар подрачје). Дополнително, ова се предвидува и во Стратегискиот план за рехабилитација и нема никаква смисла да се формира прво по едно посебно тело за двете подрачја, а потоа да се пренесуваат надлежностите, односно спојуваат во едно тело, особено имајќи на ум дека и двата закони се во процес на изработка, односно усвојување. Наведеното е и во согласност со член 135 став (3) од Закон за заштита на природата (исто така наведен и во студијата).

**Одговор:** Во моментот се работи за две одвоени постапки за прогласување на заштитени подрачја кои МЖСПП ги спроведува согласно Законот за заштита на природата и тоа за Студенчишко Блато и Охридско Езеро. Двете постапки за прогласување на заштитените подрачја се во различна фаза на усвојување. Предлог на Законот за прогласување на Студенчишко Блато за парк на природата е во собраниска процедура и се очекува да биде донесен.

Во МЖСПП изготвен е Нацрт на Законот за прогласување на Охридско Езеро за споменик на природата. Законот беше предмет на дискусија пред официјано да биде поставен на ЕНЕР, со претставници од невладини организации на состанок одржан на 09.02.2023 година во просториите на МЖСПП.

Интенција на Министерството за животна средина и просторно планирање кога ќе бидат во функција двате заштитени поддрачја да се спојат управните тела на Студенчишко Блато и Охридско Езеро како Рамсар подрачје во некое идно догледно време, согласно Студијата за валоризација на Охридското Езеро и Стратегискиот план за рехабилитација. Коментарот се прифаќа, но не во рамки на овој закон.

**Коментар -** МОДЕЛ 3 – Јавно Претпријатие за управување со Охридско Езеро и Студенчишко Блато.

 Јавно претпријатие за управување, формирано од страна на Владата, исто така може да биде ефикасен модел на управувачко тело, се разбира со доследно следење на наведените законски одредби и избор на членови на Управниот одбор кој ветува целосна посветеност на заштитата на природните вредности при донесувањето на одлуки.

 Во оваа смисла, предлагаме Управниот одбор на Јавното Претпријатие за управување со Охридско Езеро и Студенчишко Блато да биде составено од:

1. Претставник од Хидробиолошки Институт;

2. Претставник од Јавна Установа Национален Парк Галичица;

3. Економист, со познавање на и искуство во одржлива економија;

4. Правник, со искуство од областа на еколошкото и/или меѓународното право; 5. Експерт од областа на техничките науки (програмер, градежен инженер... – со соодветно знаење/искуство релевантно за управувањето со Охридскиот Регион)

 6. Претставник од Капетанијата;

 7. Претставник од МЖСПП.

**Одговор:** Овој предложен модел на управувачко тело е во согласност со законската регулатива во делот - управување со јавното претпријатие.

Јавното претпријатие ќе се формира од страна на Владата согласно член 17 став (1) од Законот за јавни претпријатија.

**Коментар -** Во овој дел од нашиот придонес кон подобрување на Нацрт Законот за прогласување на Охридско Езеро за Споменик на природата, посочуваме на делови/одредби од Нацрт Законот за кои е потребно подетално објаснување; или пак има потреба од нивна разработка или нивно целосно отстранување: Во член 7 став (4) од Нацрт Законот се наведува: „Во зоната за активно управување дозволено е спроведување наактивности кои немаат негативно влијание на примарната цел на заштита на споменикот на природата Охридско езеро, како екотуризам и традиционално екстензивно земјоделство и активности кои се дозволени согласно Планот за управување со споменик на природата Охридско езеро“.

**Одговор:** Правниот основ е содржан во Lex specialis (Закон за заштита на природата). Со Планот за управување ќе се утврдат дозволените и забранетите активности **по зони.**

Коментарот се прифаќа со бришење на зборовите “традиционално екстензивно земјоделство” во член 7 став (4).

**Коментар:** **Надзор и прекршочни одредби**

Делот од Поглавјето „Надзор“, кој го предлагаме, конкретно спроведувањето на инспекцискиот надзор над примената на овој закон за да се структурира неопходно е претходно детално да ги разработиме целите на законот; целите на управувањето; начинот на управување, како би можеле да ги дадеме конкретните предлози за што сè се врши инспекцискиот надзор. Истото се однесува и на Поглавјето „Прекршочни одредби“. За да се определат прекршочните санкции неопходно е претходно да ги утврдиме сите релевантни делови од целите и управувањето, по што би се дефинирало кои сè активности подлежат на прекршочни санкции и колкави би биле глобите.

**Одговор:** Поглавјето Надзор и прекршочни одредби е регулирано со Lex specialis (Закон за заштита на природата).

1. **Коментар: кон дел од конкретните членови во Нацрт-Законот**

Во овој дел од нашиот придонес кон подобрување на Нацрт Законот за прогласување на Охридско Езеро за Споменик на природата, посочуваме наделови/одредби од Нацрт Законот за кои е потребно подетално објаснување; или пак има потреба од нивна разработка или нивно целосно отстранување: Во член 7 став (4) од Нацрт Законот се наведува: „Во зоната за активно управување дозволено е спроведување на активности кои немаат негативно влијание на примарната цел на заштита на споменикот на природата Охридско езеро, како екотуризам и традиционално екстензивно земјоделство и активности кои се дозволени согласно Планот за управување со споменик на природата Охридско Езеро“.

**Коментари и одговори по оснаов на Нацрт-Законот за прогласување на Охридското езеро за споменик на природата од Еколошкото здружение „ Охрид SOS “**

**Коментар:**

**Член 1**

Оваа одредба, исто така, неопходно е да содржи сегмент што упатува на функцијата на Охридското Езеро како рефугиум; неговото значење во однос на еволуциските процеси; и неговите седиментни архиви кои се научна ризница од исклучително значење.

**Одговор:** Коментарот се прифаќа за дополнување на Охридското езеро како рефугиум.

**Коментар:**

**Член 7, став (3)**

**„**Во зоната за активно управување ЈП за управување со заштитеното подрачје споменик на природата - Охридско Езеро спроведува активности на управување кои се однесуваат на манипулирање со живеалишта и со видови доколку не се во спротивност со примарните цели на заштита на подрачјето и не се загрозува опстанокот на живеалиштата и видовите.“

**Одговор:** Коментарот се прифаќа.

**Коментар:**

**Член 7 став (4)**

1. Екотуризмот да се дефинира во закон.

2 Традиционалното екстензивно земјоделство не е прифатливо за Охридското Езеро.

**Одговор:** ова е Закон за прогласување на заштитено подрачје со строго дефинирана структра во која нема дефиниции.

Точка број 1 не се прифаќа, точка број 2 се прифаќа.

**Коментар: член 11 (по ново член 12) став (1), нова алијена во врска со алинеја 6, 7, 8, 9**

Овие одредби да се дополнат со алинеја „рехабилитација на живеалишта, биолошка разновидност, пределска разновидност и специфични геоморфолошки форми во случаи кога тие биле антропогено деградирани“.

**Одговор:** коментарот се прифаќа во делот за рехабилитација/ревитализација на живеалиштата.

**Коментар: член 12 (по ново член 13), став (1), алинеја 1 се дополнува**

Се забранува внесување на алохотни (туѓи) растителни и животински видови во езерото и неговиот слив.

**Одговор:** Коментарот се прифаќа во однос на Охридското Езеро како заштитено подрачје.

**5.3 Мислења кои не биле земени предвид и зошто**

**Коментари и одговори по оснаов на Нацрт-Законот за прогласување на Охридското езеро за споменик на природата од Еколошкото здружение „ Фронт 21/42“**

**Коментар: Нема вистинска студија за валоризација на Охридското Езеро**

 Ова е најголемиот проблем во изработката на Законот за прогласување на Охридското Езеро за Споменик на природата. Документот кој е насловен како „Студија за валоризација...“ не е во согласност ниту со примарните законски одредби:

 • Член 92 став (5) од Законот за заштита на природата: „Заради утврдување на реалната состојба и обезбедување на стручна основа за изработка на актот за прогласување на заштитено подрачје се изработува Студија за валоризација или ревалоризацијана заштитеното подрачјето“.

Документот насловен „Студија за валоризација...“ не ја утврдува реалната состојба на вредностите на Охридското Езеро.

**Одговор:** Согласно член 92 став (5) од овој закон е пропишано дека заради утврдување на реалната состојба и обезбедување на стручна основа за изработка на актот за прогласување на заштитено подрачје се изработува Студија за валоризација или ревалоризација на заштитеното подрачјето.

Во периодот 2020-2021 година во согласност со Законот за заштита на природата и Правилникот за содржината на студијата за валоризација и ревалоризација на заштитени подрачја (Службен весник на РМ. бр. 26/2012) изготвена е Студија за валоризација на споменик на природа Охридско Езеро.

Студијата е изготвена во рамки на ГЕФ/УНЕП Проектот: "Постигнување заштита на биолошката разновидност преку креирање и ефективно управување со заштитените подрачја и одржување на биодиверзитетот во планирање на користење на земјиштето" (STAR 5), во соработка на Програмата на Обединетите нации за животна средина (УНЕП) во Виена и Меѓународната унија за заштита на природа (IUCN), Канцеларија за Источна Европа и Централна Азија (ECARO) со седиште во Белград, а во координација на Министерството за животна средина и просторно планирање (МЖСПП). Студијата беше изготвена врз основа на најдобри пракси користени од страна на ИУЦН, како најеминентна и меѓународно призната организација за заштита на природата во светот, која посветено работи на заштита и зачувување на природата во период од неколку децении. Би сакале да потенцираме дека ИУЦН е советодавно тело на УНЕСКО за делот на природно наследство.

При изработката на студијата беа земени во предвид посточките податоци/леери за природното наследство на Охридското Езеро и беа направени консултации со еминентни научни институции (Хидробилошка завод, Охрид) и експертска невладина организација со долгогодишно искуство во спроведување на оценки на биолошката разновидност и изработка на студии за валоризација/рецвалоризација на заштитени подрачја.

Во рамки на горенаведениот проект СТАР 5 преку кој беше изготвена Студијата за валоризација на споменик на природата Охридско Езеро, поради актуелната ситуација предизвикана од COVID 19 на ниво на проект се одржа on-line презентација на Студијата и притоа IUCN одговори и ги зема во предвид сите релеванти коментари доставени од страна на: Фондот за природа Преспа-Охрид (ПОНТ), Туристичка асоцијација Билјана, Трајче Талевски, НВО-Фронт 21/42, Министерство за земјоделство, шумарство и водостопанство, Охрид СОС, Општина Охрид,и Министерство за култура.

На 22.09.2021 година од страна на градоначалниците на Охрид, Струга и Дебрца потпишана е заедничка изјава за поддршка на повторното прогласување на Охридското Езеро за Споменик на природата.

Kако поддршка на процесот на повторно прогласување, Општините се согласуваат Општина Охрид да ја презентира Студијата за валоризација на Охридското Езеро до Советот на Општина Охрид за одобрување и последователно доставување до Министерството за животна средина и просторно планирање.

Врз основа на Студија за валоризација на споменик на природа Охридско Езеро, МЖСПП изготви Информација за потребата од прогласување на Охридско Езеро за заштитено подрачје во категорија III - споменик на природа со Предлог Одлука за прифатливоста на предлогот. Од страна на релевантни државни институции (МАНУ, ХБЗ, Институт за биологија и др.) добиена е поддршка и позитивно мислење по однос на Информацијата и иницијативата за прогласување на Охридско Езеро за споменик на природата, чиј составен дел беше и Студија за валоризација на споменик на природа Охридско Езеро.

Националниот совет за заштита на природата на 09.12.2021 година согласно член 95 став (1) и член 146 од Законот за заштита на природата („Службен весник на РМ“ бр.67/04, 14/06, 84/07, 35/10, 47/11, 148/11, 59/12, 13/13, 163/13, 41/14, 146/15, 39/16 и 113/18) го разгледа предлогот за прогласување на заштитено подрачје “Охридско езеро” во категорија III – Споменик на природа и по однос на истиот даде позитивно мислење.

Владата на РСМ на четириесет и втората седница, одржана на 3 мај 2022 година ја усвои Информација за потребата од прогласување на Охридско Езеро за заштитено подрачје во категорија III - споменик на природа со Предлог Одлука за прифатливоста на предлогот.

Езеро и Охридскиот Регион и предлагаме 2 претставници од оваа категорија (по 1 од **Коментар**: Научен совет и Совет на засегнати страни Во секој случај, за сите три модели валидно и законски обврзно е формирање на Научен совет и Совет на засегнати страни. Овие две тела ги наведува и студијата, нашиот предлог е при формирање на Советот на засегнатите страни да се имаат на ум законските одредби (Член 135-а став (6) од Закон за заштита на природата) и специфично:

1. Претставник од Општина Охрид;

2. Претставник од Општина Струга;

3. Претставник од Општина Дебарца;

4.Претставници на поголемите урбани и месни заедници во Охридското крајбрежје;

5. Претставници на локални здруженија на граѓани, за кои сметаме дека предуслов треба да биде искуство во работа на зачувување на Охридското Охрид и Струга);

 6. Претставник на национално граѓанско здружение (НВО), со искуство во Охридскиот Регион и/или заштита на природата, избрано од страна на еколошкиот граѓански сектор;

7. Претставници на релевантни подрачни единици на органите на државната управа, државни јавни претпријатија и установи кои вршат дејности и активности на територијата на заштитеното подрачје - во оваа смисла треба да се имаат предвид ЈП ПРО АКВА; ЈП Охридски Комуналец; Центар за јавно здравје Охрид; Центар за јавно здравје Струга; Водовод Охрид; ЈП Билјанини извори; ЕСМ; УХМР;

8. ХОТАМ/Агенција за промоција;

9. Изнајмувачи на приватни сместувачки капацитети;

 10. Нуркачи, пливачки клубови;

11. Едриличари/кајкари/превозници со кајчиња;

 12. Рибари;

13. Релевантни традиционални занаетчии (како изработувачи на охридски бисер на пример);

14. Црвен крст Охрид (спасителска служба);

 15. Музеј Заливот на коските;

 16. Локален медиум – ги предлагаме Ohrid news;

17. Сопственици на имоти на територијата на заштитеното подрачје, сметајќи го (брегот на) езерото во целина и Рамсар подрачјето во целина и

18. Сметаме дека би било добро да има и претставник од Албанска граѓанска организација која работи на зачувување на Охридското Езеро и Охридскиот Регион. Сите наведени (освен последниот претставник од Албанија) се всушност спроведување на наведениот Член 135-а став (6) од Закон за заштита на природата, што според нас резултира со далеку повисока бројка на членови во Советот на засегнати страни од онаа која се наведува во студијата – 12.

**Коментар:** Научен совет и Совет на засегнати страни во секој случај, за сите три модели валидно и законски обврзно е формирање на Научен совет и Совет на засегнати страни. Овие две тела ги наведува и студијата, нашиот предлог е при формирање на Советот на засегнатите страни да се имаат на ум законските одредби (Член 135-а став (6) од Закон за заштита на природата) и специфично:

1. Претставник од Општина Охрид;

2. Претставник од Општина Струга;

3. Претставник од Општина Дебарца;

4.Претставници на поголемите урбани и месни заедници во Охридското крајбрежје;

5. Претставници на локални здруженија на граѓани, за кои сметаме дека предуслов треба да биде искуство во работа на зачувување на Охридското Езеро и Охридскиот Регион и предлагаме 2 претставници од оваа категорија (по 1 од Охрид и Струга);

 6. Претставник на национално граѓанско здружение (НВО), со искуство во Охридскиот Регион и/или заштита на природата, избрано од страна на еколошкиот граѓански сектор;

7. Претставници на релевантни подрачни единици на органите на државната управа, државни јавни претпријатија и установи кои вршат дејности и активности на територијата на заштитеното подрачје - во оваа смисла треба да се имаат предвид ЈП ПРО АКВА; ЈП Охридски Комуналец; Центар за јавно здравје Охрид; Центар за јавно здравје Струга; Водовод Охрид; ЈП Билјанини извори; ЕСМ; УХМР.

8. ХОТАМ/Агенција за промоција;

9. Изнајмувачи на приватни сместувачки капацитети

 10. Нуркачи; пливачки клубови

11. Едриличари/кајкари/превозници со кајчиња;

 12. Рибари;

13. Релевантни традиционални занаетчии (како изработувачи на охридски бисер на пример);

14. Црвен крст Охрид (спасителска служба);

 15. Музеј Заливот на коските;

 16. Локален медиум – ги предлагаме Ohrid news;

17. Сопственици на имоти на територијата на заштитеното подрачје, сметајќи го (брегот на) езерото во целина и Рамсар подрачјето во целина;

18. Сметаме дека би било добро да има и претставник од Албанска граѓанска организација која работи на зачувување на Охридското Езеро и Охридскиот Регион. Сите наведени (освен последниот претставник од Албанија) се всушност спроведување на наведениот Член 135-а став (6) од Закон за заштита на природата, што според нас резултира со далеку повисока бројка на членови во Советот на засегнати страни од онаа која се наведува во студијата – 12.

**Одговор:** Согласно член 135-а став (4) од Законот за заштита на природата заради ефикасно управување со заштитеното подрачје субјектот задолжен за управување со заштитеното подрачје во рок од три месеци од неговото назначување формира:

- совет на засегнати страни и

- научен совет, како консултативни тела на субјектот.

Согласно членот 135-а став (6) и став (7) пропишан е составот на Советот на засегнати страни и Научниот совет.

Коментарот не е релевантен за разгледување во оваа фаза.

**Коментар:** МОДЕЛ 1 на управувачко тело со Споменикот на природата Охридско Езеро и Паркот на природата Студенчишко Блато: ЈНУ Хидробиолошки Институт.

На средбата за Нацрт-законот за Охридското Езеро, организирана од страна на МЖСПП, претставничката на Македонското Еколошко Друштво го предложи, Хидробиолошкиот Институт кој е јавна високо образовна и научно истражувачка дејност, како управувачко тело – по извршената правна (и останата) анализа заклучивме дека нема никаква законска пречка за овој предлог.

**Одговор:** Имајќи предвид дека Хидробиолошкиот Институт кој е јавна владина високо образовна и научно истражувачка организација од национален интерес, согласно Законот за научно-истражувачка дејност член 2 став (1) „Научно истаржувачката дејност“ ги опфаќа фундаменталните и применетите истражувања чии резултати содржат изворност/оригиналност, а се насочени кон проширување и унапредување на дејноста и на вкупните знаења„.

Согласно Законот за високо образование член 2 точка 11 „Единици на универзитет“ се и научни институти со права и обврски определени со Законот за научноистражувачка дејност, овој закон и статутот на универзитетот“.

Согласно Законот за научно-истражувачка дејност член 29 „ Органи на управување на научен институт како единица на јавна и приватна високообразовна установа, јавна научна установа, мешовита научна установа и приватна научна установа се совет и директор“.

Согласно Законот за јавни претпријатија член 16 „Органи на управување на јавното претпријатие се: Управниот одбор, надзорниот одбор за контрола на материјално-финансиско работење и директорот“.

Од цитатите на погоренаведените членови од Законот за научно истражувачка – дејност и Законот за јавни претпријатија, поимите „Јавна научна установа“ и Јавно претпријатие“ од формално - правен аспект не се идентични што се согледува и во разликите на нивната менаџерската структура.

Согласно Законот за научно истражувачка дејност член 5 „Јавниот интерес“ во научно-истражувачката дејност претставуваат истражувања кои се:

* придонес за развој на научната мисла и подигање на научното ниво во сите подрачја, полиња и области на науката,
* придонес за трансферот на светските знаења, технологии и вештини,
* општ услов за вкупниот развој на Република Македонија
* презентација на постигнатите научни резултати во светот и кај нас и

од областа на историскиот и културниот идентитет на македонскиот народ, како и граѓаните кои живеат во нејзините граници кои се дел од албанскиот народ, турскиот народ, влашкиот народ. Српскиот народ, ромскиот народ, бошњачкиот народ и другите што живеат во република Македонија,

* од областа на одбраната и безбедноста.

Јавниот интерес во научно-истражувачката дејност претставува и оспособување и усовршување на кадрите за научно истражувачката работа, како и подобрување и осовременување на научно-истражувачката работа, како и подобрување и осовременување на научно-истражувачката инфраструктура која е во функција на остварување на истражувањата од ставот 1 на овој член“

Имајќи го предвид погоре образложеното согласно наведените закони , моделот 1 за управувачко тело не е соодветен.

**Коментар:** МОДЕЛ 2: новоформирано тело (Комисија) за управување со Охридското Езеро и Студенчишко Блато.

 Во однос на овој модел го земавме предвид концептот на “shared governance”, кој е еден од 4-те концепти на управување со заштитени подрачја кои ги препознава ИУЦН во документот Упатство за управување со категориите на заштитени подрачја2 .

 Во однос на овој концепт, ИУЦН предвидува: „Заедничко управување, понекогаш познато и како колаборативно управување, доаѓа во многу форми. Во „колаборативно“ управување, овластувањето и одговорноста за донесување одлуки се на една агенција, но од агенцијата се бара – со закон или политика – да информира или консултира други засегнати страни. Една посебна форма на заедничко управување се однесува на прекуграничните заштитени подрачја, во кои се вклучени најмалку две или повеќе влади, а можеби и други локални актери“. Комисијата за управување со Охридското Езеро и Студенчишко Блато би била формирана од Владата и би одговарала директно на Владата, истата би имала Управен одбор, односно тело за одлучување – овој модел е многу сличен на јавно претпријатие формирано од Владата, но во истиот се избегнуваат законски обврзниот број и профил на членови на Управниот одбор, што овозможува помало и со тоа поефикасно тело. Ја разгледавме и како најсоодветна ја предлагаме варијантата на Управен одбор од пет члена, но истите да бидат конкретно:

1. Претставник од Хидробиолошкиот Институт;

2. Претставник од Комисијата за управување со светското природно и културно наследство;

3. Претставник од МЖСПП;

4. Претставник од Научниот Совет и

5. Претставник од Советот на засегнати страни.

**Одговор:** Согласно Законот за јавни претпријатија член 16 „Органи на управување на јавното претпријатие се: управниот одбор, надзорниот одбор за контрола на материјално финансиско работење и директорот“.

**Коментар:** **Дефинирање на управувањето**

Сметаме дека законот треба попрецизно да го регулира управувањето и во оваа смисла предлагаме поинакво поглавје „Управување“. Конкретно, сметаме дека дозволените/забранетите активности во различните зони треба да бидат наведени во поглавјето „Режим на заштита“, а во делот „Управување“ да се внесат членовите „Цели на управувањето“ и „Начин на управување“.

**Одговор**: Согласно член 92 став (7) е пропишана е структурата на Актот за прогласување на заштитеното подрачје, кој содржи: назив на заштитеното подрачје или природната реткост, категорија на заштита за заштитеното подрачје, географски карактеристики и други основни обележја, картографски приказ со граници на заштитеното подрачје и границите на зоните кои постојат во рамките на заштитеното подрачје, типови на зони во заштитеното подрачје, режим на заштита, субјект кој ќе управува и други прашања утврдени со актот за прогласување.

Дозволените и забранети активности во поделнните зони (Зона за строга заштитта, зона за активно управување и зона за одржливо користење) на заштитеното подрачје ќе се утврдат во Планот за управување со споменик на природата Охридско Езеро.

**Коментар: Финансирање**

Предлагаме законот да се дополни со поглавје „Финансирање“ во кое ќе бидат дефинирани начините на обезбедување финансиски средства за работата на Субјектот за управување со Споменикот на природата Охридско Езеро и Парк на природата Студенчишко Блато. Ова поглавје да содржи одредба насловена „Извори на финансирање“, која ќе гласи: „Субјектот за управување со Споменикот на природата Охридско Езеро и Парк на природата се финансира од: - Буџетот на Република Северна Македонија; - Буџетот на Општината Охрид, буџетот на Општината Струга и буџетот на Општина Дебарца; - Надоместок од екосистемски услуги и - Други извори (донации, грантови, кредити, подароци и друго)“.

**Одговор:** Поглавјето финансирање е регулирано со Lex specialis (Закон за заштита на природата).

**Коментар****:** Во членот 12, последната алинеја гласи: „се забранува изградба на објекти од траен карактер во крајбрежниот појас во широчина од 50 метри од котата на највисокиот утврден водостој на езерото“. Имајќи ги предвид наведените одредби, за нас е нејасно кој е реперот за определување на почетокот на крајбрежниот појас.

**Одговор:** Кота на највиско утврден водостој на Охридско езеро изнесува 693,75 мнв согласно Управа за водостапнство и Хидрометоролошки завод Скопје.

**Коментар:**

Во членот 12, последната алинеја гласи: „се забранува изградба на објекти од траен карактер во крајбрежниот појас во широчина од 50 метри од котата на највисокиот утврден водостој на езерото“. Имајќи ги предвид наведените одредби, за нас е нејасно кој е реперот за определување на почетокот на крајбрежниот појас.

**Одговор:** Кота на највиско утврден водостој на Охридско езеро изнесува 693,75 мнв согласно Управа за водостапнство и Хидрометоролошки завод Скопје

**Коментар:** Еколошкото здружение „Фронт 21/42“ предлага целиот член 15 да се избрише, имајќи предвид дека истиот недвосмислено остава простор за нови урбанизации, особено имајќи ги предвид сите урбанистички планови и проекти кои се на повидок од страна на општините. Законот за заштита на Охридското Езеро не смее да придонесува за продолжување и интензивирање на една од најголемите закани за вредностите на езерото, утврдена како таква во сите релевантни домашни и меѓународни документи.

**Одговор:** Овој член не се брише, бидејки се однесува на почитување на утврдениот режим на заштита при изработка на просторно планската документација утвредан со закон.

**Коментар: Член 15**

**Став (1)**

Според нас, без прецизирање што се подразбира под уредување на крајбрежниот појас се остава на слободно толкување што може да доведе во ситуација во која одредени субјекти не сметаат дека некои активности се „уредување на крајбрежниот појас“ и законот не се однесува на нив.

**Одговор:** Уредувањето на просторот е надлежност на Министертвото за транспорт и врски и истото подразбира изработкка и донесување на урбанистичка документација утврдена со Закон за урбанистичко планирање. Тоа значи дека уредувањето на крајбрежниот простор на Охридското Езеро ке се врши по предходно изработена урбанистичка документација.Поставувањето на урбана опрема е уредена со Законот за градба кој е во надлежност на Министерство за транспорт и врски.

**Став (2).**

Начинот на кој што е формулиран овој став според нас остава простор за злоупотреба и продолжување со една од најголемите закани за Охридското Езеро – урбанизацијата.

**Одговор:** Сите интервенции во крајбрежниот простор на Охридското Езеро се вршат по предходно изработена урбанистичка документација утврдена со закон

**Став (3)**

Според нас, за уредување на крајбрежјето кое произлегува од одредено планско решение и/или проект согласност треба да дадат субјектот за управување со Споменикот на природата Охридско Езеро и Комисијата за управување со светското природно и културно наследство на Охридскиот Регион. Имајќи на ум дека една од заканите за вредностите на Светското природно и културно наследство (а Охридското Езеро несомнено е клучниот дел на природното наследство) е некохерентното и неефикасното управување, сметаме дека Комисијата за управување со Светското наследство треба да биде заедничкиот именител за сите (позначајни) интервенции во рамки на доброто, какви што се плановите и проектите со кои ќе се врши уредување на крајбрежјето. Дополнително, за сите планови и проекти секако е неопходно спроведување на проценка на влијанието врз животната средина (СОЖС, односно ОВЖС) за кои мислење дава МЖСПП, што значи Министерството веќе е вклучено во процесот на одобрување на плановите и проектите.

**Одговор:** Издавањето на согласност, стручно мислење, ЕИА , СЕА функционира согласно Законот за заштита на природата и Законот за животна средина

Истовремено фукционира и Комисијата за управување со светското природно и културно наследство формирана од Влата ана РМ согласно Законот за управување со светското природно и културно наследство на Охридскиот Регион

**Став (4)**

Стравуваме дека вака формулираниот став остава простор доколку надлежното тело (тела) не даде (дадат) согласност во определениот рок, истото да се толкува како зелено светло за активноста во уредување на крајбрежјето. Ваквото наше стравување е од досегашното искуство.

**Одговор:** Издавањето на Согласност во рок од 15 дена еод денот на приемот на барањето е регулирано со ЗОУП

**Став (5)**

На овој начин, според нас, законот дава можност за преземање на активности спротивни на членот 12 од овој закон и на духот на самиот закон. Дополнително, се прашуваме што ако Office: Kliment Ohridski No. 54/2-2, 1000 Skopje, R. Macedonia Tel.Fax: + 389/ 2 3122-546 / e-mail: contact@front.org.mk 4 Министерството за животна средина и просторно не поднесе барање за запирање на активности спротивни на режимот на заштита? Според нас, овој став треба да се избрише.

**Одговор:** Инспекциски надзор над примената на Законот за заштита на природа врши Државниот Инспекторат за животна средина. Државните инспектори за заштита на природата се овластени да утврдат состојба на зачуваност на природата односно да утврдат изведување на активности кои можата да предизвикаат промени и деградации на природното наследство

**Коментари и одговори по оснаов на Нацрт-Законот за прогласување на Охридското езеро за споменик на природата од Еколошкото здружение „ Охрид SOS “**

**Коментар:** Генералниот став на Граѓанска иницијатива Охрид SOS е дека овој закон е исклучително слаб, површен, несоодветен за вредностите кои Охридско Езеро ги поседува и следствено недоволен за негова заштита. Истиот се потпира на копирање на потврдено лошиот Закон за заштита на природата и кон неговата изработка се пристапило толку површно што текстот не е ни адаптиран за водно заштитено подрачје. Законот не дава цврста правна рамка која ќе спречи штетни активности и поради тоа треба целосно да се замени со нов Нацрт на Закон за прогласување на Охридско Езеро за споменик на природата. Поконкретно, нацрт законот:

Не ја адресира аларматната состојба со Охридското Езеро кое е де-факто загрозено светско наследство.

**Одговор:** Согласно член 92 став (7) е пропишана е структурата на Актот за прогласување на заштитеното подрачје, кој содржи: назив на заштитеното подрачје или природната реткост, категорија на заштита за заштитеното подрачје, географски карактеристики и други основни обележја, картографски приказ со граници на заштитеното подрачје и границите на зоните кои постојат во рамките на заштитеното подрачје, типови на зони во заштитеното подрачје, режим на заштита, субјект кој ќе управува и други прашања утврдени со актот за прогласување.

**Коментар:** Нема начела на заштита, нема дефиниции на поимите, а тоа е најкритично за „екотуризам“, „примарни цели на заштита“ итн.

**Одговор:** Поглавјето за начела на заштитата и дефиниции на поимите се содржани во Lex specialis (Закон за заштита на природата).

**Коментар:** Во однос на одржливиот развој, акцентот е ставен на функцијата на заштитеното подрачје во туризмот, додека критично важната фунција на езерото како снабудвач со питка вода воопшто не е спомната, особено во контекст на климатската криза.

**Одговор:** Правниот основ е содржан во Lex specialis (Закон за заштита на природата). Врз заштитата на природата се применува Законот за животна средина и одредбите од другите закони кои се однесуваат на заштитата на природат.

**Коментар:** Нема утврдено надзор и казнени одредби, што е недоволно за негова ефективна примена.

Според Извештајот на Европската комисија за Македонија за 2022 година, новиот Закон за заштита на природата е веќе изработен. Затоа, посоодветно би било да се изврши консултација со овој закон пред да се подготвува Законот за прогласување на Охридското Езеро за споменик на природата. Причината за ова е што во постојниот Закон за заштита на природата не постојат доволно дефиниции и подетално утврдување на одделни зони и со тоа се оневозможува соодветна заштита.

**Одговор:** Овој предлог – измена/дополнување ќе биде опфатена со новиот Закон за заштита на природата.

**Коментар:** Да се обезбеди зајакнување на легислативата која во другите закони од областа на заштита се покажала како недоволна за вредностите на Охридското Езеро (како на пр. во однос на елаборатите, ОВЖС, СОЖС; мерки на заштита од Закон за водите на пр. во однос на копање бунари, испуштање на отпадни води од индустријата, атмосферски отпадни води итн.; нестручно определување на Зона за одржливо користење; поригорозни казнени одредби итн.).

**Одговор:** Овој предлог-измена/дополнување не е предмет на регулира регулирање.

Коментарот не се прифаќа, бидејќи не е предмет на Закон за прогласување на заштитено подрачје.

**Коментар:**

**Член 2**

1. Опфатот на заштитеното подрачје Охридско Езеро треба да се прошири и во него да влезе Студенчишкиот канал и Билјанини извори, првиот во Зона за активно управување, а вторите во Зона за строга заштита. Имено, Студенчишкиот канал е составен дел од водното тело на Охридско Езеро. Во моментов не е во границите на заштитени подрачја утврдени со закон, а е во границите на Рамсарското подрачје и е вклучен во Риболовните основи како дел од Охридско Езеро.
2. Областа околу Мазија и крајбрежјето на Студенчишко Блато да добие повисока категорија на зонирање т.е. да влезе во Зона за активно управување заедно со Студенчишкиот канал, согласно Законот за заштита на природата кој не дозволува граничење меѓу зоните чиј режим на заштита и управување меѓусебно се исклучува.

**Одговор:** Границите и зоните се определени согласно Студијата за валоризација.

**Коментар: член 6 став (3)**

Риболовот мора да биде експлицитно забранет во зоната на строга заштита. Исто така мора да биде експлицитно наведена забрана за сите пловни објекти освен на оние кои имаат намена за заштита, набљудување на живеалиштата/видови или за научни цели со дозвола дадена од Хидробиолошкиот завод - Охрид.

Ова е за да се осигури дека риболовот не се толкува како дел од природната рамнотежа и дека екотуризмот нема да се провлече под маската на „истражување“. Загриженоста, исто така, се должи на фактот што Планот за управување и Студијата за валоризација се двосмислени во овој однос, навидум забрануваат пловила, но дозволуваат набљудување птици и други причини за посети кои не се од научна природа, а кои би можеле да се реализираат само со пловни објекти.

**Одговор:** детално дозволените и забранети активности во поделнните зони (Зона за строга заштитта, зона за активно управување и зона за одржливо користење) на заштитеното подрачје ќе се утврдат во Планот за управување со споменик на природата Охридско Езеро.

**Коментар: член 6 став (6)**

Кои се точно примарните цели? Тие треба да бидат експлицитно дефинирани во текстот на законот.

**Одговор:** Примарните цели се експлицитно дефинирани во (Lex specialis) Законот за заштита на природата.

**Коментар: член 6 се додава нов став (7)**

Согласно Студијата за валоризација на Охридско Езеро – Споменик на природата, некои делови од зоните за строга заштита се во лоша состојба, посебно во северниот дел на Езерото (на пр. блиску до вливот на река Сатеска). Кон член 6 треба да се додаде нов став со кој ќе се овозможи интервенции кои ќе бидат исклучиво во насока на подобрување на еколошката вредност на зоната.

**Одговор:** Границите и зоните се утврдени согласно Студијата за валоризација на сопоменик на природа Охридско Езеро. Управувачот со заштитеното подрачје има обврска да ја следи состојбата и да врши мониторинг на природно наследство, како и да предложи измена и дополна на зонирањето согласно состојбата на терен после пет години од спроведување на Планот за управуавње.

**Коментар: член 8 став**

Апсолутна невистина е да се инсинуира дека кој било дел од Охридското Езеро има мала вредност и следствено, не треба заштита. Ова мора да се коригира.

**Одговор:** Преземено од Lex specialis (Закон за заштита на природата).

**Коментар: член 8 став (3)**

Мора да се вметне одредба за да се утврди ограничување на максималната брзината на пловилата и за зоната за одлжливо користење, особено во областите блиску до брегот.

**Одговор:** Управувачот на заштитеното подрачје согласно Планот за управување ќе дефинира движење на пловни објекти во зоните во соработка со Капетанијата во Охрид и во согласност со Законот за внатрешна пловидба

Коментарот не се прифаќа, не е релевантен во оваа фаза.

**Коментар: член 9**

Неопходно е да се вметне нов член кој нема да биде ограничен на дадена зона и со кој трајно да се исклучат одредени видови на пловни објекти, користење на пловни објекти и водни спортови. Ова секогаш ќе биде релевантно за заштитата и безбедноста на Споменикот на природата, Охридското Езеро и затоа не смее да се препушта на плановите за управување, кои се пофлексибилни. Новиот член да ги содржи следните одредби: • да го контролира бранувањето предизвикано од пловилата; • да се дефинира кои се еколошки мотори и да се утврди рок до кој пловните објекти ќе мора да ги обезбедат; • да се одреди ограничен временски период по кој ќе се забрани закотвување на пловни објекти во каналот Студенчишта според препораките од Студијата за валоризација на Охридското Езеро - споменикот на природата и Студијата за валоризација на Студенчишкото Блато; • да се бара од сите пловни објекти (освен пловила со рачен погон што не се занимаваат со комерцијални или риболовни активности) да имаат инсталирано функционални GPS системи за следење и да се утврдат казнени мерки за прекршување на горенаведените законски барања.

**Одговор:** Управувачот на заштитеното подрачје согласно Планот за управување ќе дефинира движење на пловни објекти во зоните во соработка со Капетанијата во Охрид и во согласност со Законот за внатрешна пловидба. Интенција е постепено да се намалат и забранат користење на дизел мотори и воведување на бродови на електричен /соларен погон како оптимизирање на пловење бродовите. Коментарот не се прифаќа, не е релевантен во оваа фаза.

**Коментар**: **во член 9 (по ново член 10), после ставовите 1, 2, 3, има уште два става кои се нумерирани обратно: 3 па 2, што би требало да се 4 и 5.**

1. Став (2) односно 5, се менува и гласи: „Надворешниот заштитен појас започнува од македонско-албанската граница на западната страна од Охридско езеро и оди долж брегот до македонско-албанската граница на јужната страна од Охридско Езеро.“

Ова е коментар на став (2) (односно 5).

1. Заштитната зона да се прошири за да ги опфати притоките односно сливот на Охридско Езеро, со што ќе му се овозможи на субјектот за управување со Споменикот на природата да преземе непосредни мерки за намалување на заканите за Охридското Езеро кои потекнуваат од нив.

**Одговор:** Надворешниот заштитен појас зафаќа површина од 166 хектари и не влегува во границите на заштитеното подрачје споменик на природа – Охридско езеро. Тој го опфаќа делот од просторот од 50 метри околу катастарска парцела 1/1 КО Охридско езеро.

Надворешниот заштитен појас започнува од македонско-албанската граница на западната страна од Охридско езеро и оди долж брегот до местото каде што се спојува со границата на Националниот парк Галичица на источната страна од езерото кај село Коњско.

**Коментар: во член 9 (по ново член 10), после наведените пет ставови да се додаде нов, став (7).**

Исто така, во заштитната зона мора да се забранат оф-роуд (сите видови теренски возила), а дозволено да биде само за возила од управата, за спасување, за одржување на инфраструктурата или за безбедносни цели.

**Одговор:** Детално дозволените и забранети активности во поделните зони (Зона за строга заштитта, зона за активно управување и зона за одржливо користење) на заштитеното подрачје ќе се утврдат во Планот за управување со споменик на природата Охридско Езеро. Коментарот не се прифаќа, не е релевантен во оваа фаза.

**Коментар: во член 9 (по ново член 10), после наведените пет ставови да се додаде нов, став (8).**

Да се вметне одредба што ќе обврзува да се прави 5-годишна проценка на функционалноста на крајбрежјето во заштитната зона и Националниот парк Галичица според методологијата користена од ГИЗ во 2017 година. Задолжен за тоа да биде Хидробиолошкиот завод - Охрид. Секое констатирано паѓање на параметрите за категориите „висока“ и „одлична“ фунционалност во споредба со податоците од пред пет години (почнувајќи со 2017 како почетна година), по автоматизам да наметне задолжителни активности за враќање барем во претходната состојба кои ќе се преземат во рок од три месеци.

**Одговор:** Функционалноста на крајбрежјето во заштитната зона не е дефинирна со законска одребна, но може волонтерски бидат дефинирани од Управувчот и да бидат опфатени како акција со Планот за управување.

Коментарот не се прифаќа , не е релевантен во оваа фаза.

**Коментар: Во член 9 (по ново член 10), после наведените пет ставови да се додаде нов, став (9).**

Да се спроведат мерки за намалување на бучавата за кафулињата, баровите, хотелите и рестораните во заштитната зона (дефинирана согласно коментарот кон член 9 став (2) односно (5) погоре).

**Одговор:** Детално дозволените и забранети активности во поделните зони (Зона за строга заштитта, зона за активно управување и зона за одржливо користење) на заштитеното подрачје ќе се утврдат во Планот за управување со споменик на природата Охридско Езеро. Коментарот не се прифаќа, не е релевантен во оваа фаза.

**Коментар: во член 9 (по ново член 10), после наведените пет ставови**

Да се забранат материјали за еднократна употреба во ресторани, барови, хотели и кафулиња во заштитната зона.

Да се додаде нов, став (10).

**Одговор:** Ова е регулирано со Законот за управување со пакување и отпад од пакување од 2021 година каде се донесе една новина во поглед на борбата против создавањето и натрупувањето огромни количини пластично ѓубре. Покрај забраната на пластичните кеси, што ја имаше и во претходниот закон, новиот закон забранува пуштање на пластично пакување за еднократна употреба во угостителските објекти на територијата на заштитените подрачја.

**Коментар: член 10 (по ново член 11) се дополнува со став/ови.**

Неопходно е јасно дефинирање на структурата, начинот на работа, одлучување итн., работата на научниот и советот на засегнати страни, како и начинот на работа помеѓу истите и ЈП за управување.

**Одгвоор:** Согласно член 135-а став (4) од Законот за заштита на природата заради ефикасно управување со заштитеното подрачје субјектот задолжен за управување со заштитеното подрачје во рок од три месеци од неговото назначување формира:

- совет на засегнати страни и

- научен совет, како консултативни тела на субјектот.

Согласно членот 135-а став (6) и став (7) пропишан е составот на Советот на засегнати страни и Научниот совет.

Коментарот не се прифаќа, бидејќи не е релевантен во оваа фаза.

**Коментар: член 10 (по ново член 11), став (2)**

Улогата на Научниот совет мора да се дефинира со дополнителни одредби со кои:

• му се гарантира хиерархиска супериорност над Советот на засегнати страни; • му се дава право да ја блокира секоја активност дозволена или востановена од страна на управата на ЈП за управување со заштитеното подрачје Споменикот на природата за која (со гласање) ќе утврди дека ги загрозува вредностите кои се востановени на заштитеното подрачје, природната рамнотежа или примарните цели; • му се гарантира учество во изготвувањето на планот за управување со Споменикот на природата.

**Одговор:** Улогата на Научниот совет е пропишана со Lex specialis, односно член 135-а став (9) од Законот за заштита на природата

Коментарот не се прифаќа, бидејќи не е релевантен во оваа фаза.

Коментар: **член 10 (по ново член 12) се дополнува со нов став (3).**

Во законот треба да биде уредено како ќе се финансира ЈП кое ќе управува со заштитеното подрачје.

**Одговор:** Поглавјето финансирање е регулирано со Lex specialis (Закон за заштита на природата).

**Коментар: член 11 (по ново член 12), став (1), алинеја 6 и 7**

Опсегот на овие барања не смее да се сведува само на видови и природни живеалишта од национално и меѓународно значење бидејќи сите автохтони видови и природни живеалишта се важни за екосистемот на Охридското Езеро. Покрај тоа, оваа формулација не секогаш нуди соодветна заштита и зачувување на ендемичните видови.

**Одговор:** Предложеното предлог зонирање (активна и строга заштита) од заштитеното подрачје обезбедува одржување на поволна состојба на зачуваност на видовите и природните живеалишта од национално и меѓународно значење како и за ендемичните видови.

**Коментар: член 11 (по ново член 12), став (1), алинеја 12 да се брише**

Развојот не смее да биде одговорност на ЈП за управување на заштитеното подрачје. Неговата работа е заштита на природата согласно примарните цели на заштита. Економскиот развој е одговорност на други, кои имаат задача да го водат развојот на одржлив начин што е во согласност со заштитеното подрачје.

**Одговор:** Управувчот мора да се грижи за одржливо користење на природното богатство во интерес на сегашниот и идниот развој**.**

**Коментар: член 11 (по ново член 12), став (1), алинеја 13 да се брише.**

Како и погоре, обезбедувањето услови за туризам не е соодветна одговорност на ЈП за управување на заштитеното подрачје. Тоа е одвраќање од примарните цели.

**Одговор**: Овие тема ќе бидат дефинирана од Управувачот на заштитеното подрачје и ќе бидат опфатена со Планот за управување. Во Планот за управување има посебна Програма за развој на одржлив туризам, која директно придонесува кон исполнување на визијата назаштитеното подрачје за воспоставување рамнотежа помеѓу зачувувањето на природата и развојот на туризмот. Услугите од природата се придобивки што луѓето ги добиваат од екосистемите. Тие директно или индиректно влијаат на опстанокот на луѓето и на нивниот квалитет на живот. Концептот на одржлив развој преку екосистемски услуги значи економско и монетарно проценување на овие услуги и начините преку кои заштитените подрачја и локалната заедница може да дојдат до финансиска самоодржливост и независност. Ова директно значи градење на систем со кмој би се наплаќале екосистемските услуги со цел пренасочување на овие средства во заштита и унапредување на животната средина.

**Коментар: член 11 (по ново член 12), став (1), се дополнува со алинеја 19**

ЈП за управување на заштитеното подрачје неопходно е да има и казнена функција, да може да издава парични казни и да иницира санкции против оние кои ги прекршиле правилата на планот за управување.

**Одговор:** Поглавјето е регулирано со Lex specialis (Закон за заштита на природата). ќе се формира и ренџерска служба која ќе има можност да изречува и мандатни казни

**Коментар: член 11 (по ново член 12) се дополнува со нов став (2).**

Потребно е конкретно да се утврди мониторингот од став 1, алинеја 4 и тоа мониторингот да опфати следење на: - состојбата на видовите; - состојбата на живеалиштата; - внес на нутриенти и фосфор1 ; - внес на седименти.

 2. Во насока на проактивно управување со Охридско Езеро, треба да се утврди: - посакувана минимална состојба на клучните видови; - посакувана минимална состојба на живеалиштата; - прифатливи максимални граници за внес на нутриенти и фосфор; - прифатливи максимални граници за внес на седименти; - соодветни строги мерки и санкции кога состојбата на првите две е под задоволителниот минимум, и кога границите на нутриент, фосфор и седименти ќе бидат надминати.

3. Мерките за рехабилитација како и нивното времетраење ќе ги утврдува и контролира Хидробиолошкиот завод – Охрид.

 4. Опфатот на узоркувањето да биде регулиран со овој закон и да биде утврден од Хидробиолошкиот завод – Охрид, а со цел да се утврди степенот и трендот на еутрофикација на поголем број локации и на различни длабочини. 5. Редовноста на мониторингот да биде строго утврдена од Хидробиолошкиот завод – Охрид и поврзана со строги казнени одредби за непочитување.

**Одговор:** Овие теми ќе бидат дефинирани од Управувачот на заштитеното подрачје и ќе бидат опфатени со Планот за управување. Постои посебна Програма за мониторнг на природно наследство, која е директно поврзана со исполнувањето на визијата на заштитеното и понатаму да биде жариште на биолошката разновидност. Главна цел на програмата е мониторинг, одржување и унапредување на природните вредности, вклучително диви видови, физички (геолошки, геоморфолошки, педолошки и хидролошки) карактеристики и предели. Во Програмата за одржливо управување со природните ресурси ќе се придонесе за исполнување на визијата на заштитеното подрачје за воспоставување рамнотежа помеѓу профитот и зачувувањето на природата, на начин кој не го загрозува опстанокот на видовите.

**Коментар: член 11 (по ново член 12) се дополнува со нов став (3)**

 **1.** Законот мора да предвиди одредби за почитување на оптималното ниво на водостојот на Охридско Езеро и да обезбеди повеќе механизми за контрола врз работењето на браните на реката Црн Дрим. Имено, потребно е, согласно стручната проценка на Хидробиолошкиот завод – Охрид да се одреди максимално прифатлив број на денови во годината на евидентиран водостој под законскиот минимум од 693,10 см надморска височина, како и максимално прифатлив број на консекутивни денови на евидентиран водостој во рамките на баферот помеѓу 693,10 и 693,20 см.

2. Согласно тоа, потребно е да се предвидат мерки кои што итно ќе се преземат при настапување на една од двете непосакувани состојби. Имено, штетата со нискиот водостој не е ограничена само на оние моменти кога нивото на езерото паѓа под законски утврденото ниво, туку и кога водостојот паѓа под 10 сантиметри до законскиот минимум (односно под оптималното ниво), што се случува подолг временски период кон крајот на есента секоја година, иако овој тампон од 10 сантиметри е предвиден да биде дозволен само во кризни сценарија.

**Одговор:** Не е предмет на Закон за прогласување на заштитено подрачје.

**Коментар: член 12 (по ново член 13), став (1), да се додаде нова алинеја**

 Согласно на веќе наведените забранети активности, оваа одредба мора да вклучи и забрана на џет ски, ранци на млазен погон и теренски/амфибиски возила. Теренските возила повремено се забележуваат во литоралот, а џет ски и ранци на млазен погон да се забранат согласно со Студијата за валоризација на Охридското Езеро - споменикот на природата. Селективното избирање на забранети активности кои и онака се покриени со други закони, а препуштање на оние поврзани со туризмот на планот за управување е несериозно и неприфатливо за овој закон.

**Одговор:** Овие теми ќе бидат дефинирани од Управувачот на заштитеното подрачје и ќе бидат опфатени со Планот за управување. Ќе се утврдат дозволени и забранети активности по зони со засегнати страни.

**Коментар:** член 12 (по ново член 13), став (1), по алинеја 6 се додава нова, алинеја 7, а 7 станува 8

Во Споменикот на природата се забранува бучава над одредено ниво на децибели утврдено од страна на Хидробиолошкиот завод - Охрид.

**Одговор:** Овие теми ќе бидат дефинирани од Управувачот на заштитеното подрачје и ќе бидат опфатени со Планот за управување. Ќе се утврдат дозволени и забранети активнсти по зони.

Хидробиолошкиот завод - Охрид секако ќе биде дел од управниот одбор како и научниот совет на ЗП.

**Коментар:** член 12 (по ново член 13), став (1), после алинеја 7 (по ново 8) се додава нова, алинеја 9

Да се забрани поставување на вештачко осветлување во Охридското Езеро (освен од безбедносни причини).

**Одговор:** Овие теми ќе бидат дефинирани од Управувачот на заштитеното подрачје и ќе бидат опфатени со Планот за управување. Ќе се утврдат дозволени и забранети активнсти по зони.

**Коментар: Член 13 (по ново член 14), став (4) (треба да е став 2) (има грешка во членот 13, почнува со став 3).**

Оваа одговорност мора исклучиво да му се предаде на Хидробиолошкиот завод – Охрид.

**Одговор:** Хидробиолошкиот завод - Охрид секако ќе биде дел од управниот одбор како и научниот совет на заштитеното подрачје и ќе ги биде дел од спорведување на програмите за мониторинг и др.

**Коментар: член 14 (по ново член 15), став (1) се менува и гласи**

„Во Охридското езеро дозволено е внесување на подмладок од автохтони видови на риби со цел да се поддржат или рехабилитираат природните популации и екосистемите одржат во природна рамнотежа по добиена сoгласност од органот на државната управа надлежен за вршење на работите од областа на заштитата на природата, а врз основа на претходно добиено мислење од Хидробиолошкиот завод Охрид.”

Ова е неопходно за да се осигура дека екосистемот на езерото нема еден ден вештачки да се преплави со одреден вид подобен за задоволување комерцијални цели.

**Одговор:** во Закон за прогласување на заштитено подрачје неможе да се даде ексклузивност на научни институции. Секако дека Хидробиолошкиот завод Охрид има обврска да издава такви мислења и ќе има важна улога во севкупно управување на заштитеното подрачје.

**Коментар: член 15 (по ново член 16), став (1) се дополнува и гласи**

„(1) Уредувањето на крајбрежниот појас на езерото може да се врши на начин со којшто предвидените плански решенија нема да бидат спротивни на режимот на заштита утврден во член 12 на овој закон и нема да преставуваат потенцијална опасност за деградација на природните живеалишта, биолошката и пределската разновидност на езерскиот екосистем и не резултира со намалување на функционалноста на брегот.“

**Одговор:** Функционалноста на брегот на езерото не е дел од националната легислатива за заштита на природа, а со тоа и од Закон за прогласување на заштитено подрачје. Функционалноста на брегот на езерото е земена во предвид како леер со цел заштита и зачувување на видовите и живеалиштата.

**Коментар: член 15 (по ново член 16), став (2)**

• Градинарството да биде дозволено само во контекст на рехабилитација на природните живеалишта, т.е. за подобрување на еколошките врски и функционалноста на крајбрежјето, под инструкции и дозвола на ЈП за управување на Споменикот на природата на Охридското Езеро или за Националниот парк Галичица (како што е соодветно). Било каков вид земјоделство не е прифатливо во заштитната зона.

• Не смее да се дозволи употреба на агрохемикалии или природни ѓубрива во заштитната зона.

• Повторно, активностите дозволени според оваа клаузула не 11 смеат да резултираат со севкупно намалување на функционалноста на брегот.

• Изградбата да биде ограничена на постојните населени места.

**Одговор:** Овие теми ќе бидат дефинирани од Управувачот на заштитеното подрачје и ќе бидат опфатени со Планот за управување. Ќе се утврдат дозволени и забранети активнсти по зони.

**Коментар: член 15 (по ново член 16), став 3 се дополнува и гласи Ставот 3 да се дополни:**

„Планската документација се донесува по предходно прибавена согласност од органот на државната управа надлежен за вршење на работите од областа на заштита на природата, Хидробиолошкиот завод – Охрид и Комисијата за управување со светското природно и културно наследство на Охридскиот регион...“

**Одговор:** Преземено од Lex specialis (Закон за заштита на природата).

**Коментар: После член 16 се додава нов член 17**

За да се осигури примена на законот во услови на сериозен проблем во доменот на контролата (согласно укажувањата на УНЕСКО), неопходно е да се дефинираат надлежности и казнени одредби кои ќе се однесуваат на сите задолжителни активности за исполнување (мониторинг, временски утврдени исполнувања итн.), како и казнени одредби за ЈП и раководните лица.

**Одговор:** Поглавјето е регулирано со Lex specialis (Закон за заштита на природата). ќе се формира и ренџерска служба која ќе има можност да изречува и мандатни казни.

**Коментар: После новиот член 17 се додава нов член 18**

Законот за Охридско Езеро мора да предвиди конкретни мерки за регулирање на пловниот сообраќај (поконкретно од она утврдено со Законот за внатрешна пловидба и сл.).

**Одговор.** Овие теми ќе бидат дефинирани од Управувачот на заштитеното подрачје и ќе бидат опфатени со Планот за управување. Управувчот со Капетанија, Охрид ќе даде насоки за регулирање на пловниот сообраќај.

**6. Заклучоци и препорачано решение**

**6. Përfundime dhe zgjidhje e rekomanduar**

*6.1 Споредбен преглед на позитивните и негативните влијанија на можните решенија (опции)/*

***ОПЦИЈА „*Не прави ништо*“***

Оцијата „не прави ништо“ е неприфатлива, бидејќи со ова решение не се обезбедува заштита на природните вредности на Охридското Езеро.

Доколку се остане на оваа опција, односно не се донесе Закон со кој Охридското Езеро би се заштитило како споменик на природата и понатаму ќе продолжи неконтролираното преземање активности во и околу подрачјето на Охридското Езеро и негово неповратно уништување со губење на вредностите и можностите за одржлив развој кои истото ги има.

***ОПЦИЈА 1 -*** Да се донесе нов Закон за прогласување на Охридското Езеро за споменик на природата

Донесувањето на Законот е голем исчекор од аспект на почитување и спроведување на обврските од националното законодавство, но и исполнување на ЕУ обврските во однос на заштитата на видовите и живеалиштата од европско значење, како и обврските кон меѓународните конвенции од областа на заштитата на природата./

*6.2 Ризици во спроведувањето и примената на секое од можните решенија (опции)*

*Ризик за опција „не прави ништо“* – девастација на природните вредности и исцрпување на природните ресурси.

*Опција 1 –* одоговлекување на донесување на законот за прогласување и доцнење со постапката ќе оневозможи идно управување со Охридското Езеро.

Врз основа на проценетите капацитети на институциите, кои би ги задоволиле барањата за идно управување со заштитеното подрачје - „Споменик на природата Охридско Езеро”, опишани во претходните поглавија, се предлага локалната самоуправа на општина Охрид да ги преземе надлежностите за управување. Во таа насока, Општината ќе формира одделение со кадар, и ќе формира буџетска линија на која ќе пристигнуваат средства од можни извори на финасирање/

* 1. ***Препорачано решение со образложение***

*Препорачано решение е Опција 1 -* Да се донесе Закон за прогласување на Охридското Езеро за споменик на природата.

**7. Спроведување на препорачаното решение**

**7. Zbatimi i zgjidhjes së rekomanduar**

*7.1* ***Потреба од менување на закони и подзаконска регулатива во областа или други сродни области.***

Нема

*7.2* ***Потребни подзаконски акти и рок за нивно донесување***

*Нема*

*7.3 Органи на државната управа, државни органи и други органи надлежни за спроведување:*

* Општина Охрид
* Совет на засегнати страни - како консултативно тело во согласност со Законот за заштита на приро
* Научен Совет, како консултативно тело во согласност со Законот за заштита на природата
* Министерство за животна средина и просторно планирање.
	1. ***Активности за обезбедување на ефикасно спроведување на предлогот на закон***

Заради спроведување на Законот потребно е да се преземат низа активности со цел негово ефикасно спроведување, меѓу кои и редовно одржување на состаноци со претставници од централната, локална власт, бизнис секторот, невладиниот сектор и руралното население. Исто така, потребно е да бидат спроведени информативни кампања за промовирање на обврските на државните органи, органите на локална самоуправа, бизнис секторот и граѓаните.

**8. Следење и евалуација**

**8. Monitorimi dhe vlerësimi**

8.1 Начин на следење на спроведувањето

 Спроведувањето на законот ќе се врши од страна на надлежните институции и тоа:

* Влада на Република Северна Македонија
* Субјект за управување
* Министерство за животна средина и просторно планирање
* Државен инспекторат за животна средина
* Министерство за земјоделство, шумарство и водостопанство

Општина Охрид заради ефикасно управување споменикот на природата Охридското Езеро ќе формира и Совет на засегнати страни и Научен Совет, како консултативни тела во согласност со Законот за заштита на природата Министерството за животна средина и просторно планирање и Управата за животна средина потребно е да го следат донесувањето на Планот и Програмите за управување со Охридското Езеро споменик на природата.

* 1. Евалуација на ефектите од предлогот на закон и рокови/ 8.2. Vlerësimi i efekteve të projektligjit dhe afatet

 Евалуација на ефектите од имплементација на регулативата ќе се следат врз основа на поставените индикатори за следење:

* формирање на субјект за управување;
* донесување на План за управување со Охридското Езеро– споменик на природата и
* донесување на годишна програма за заштита на природат

**Изјава од државниот секретар**

**Deklarata e sekretarit shtetëror**

**Нацрт Извештајот за проценка на влијанието на регулативата е изготвен во согласност со Методологијата за проценка на влијанието на регулативата. Тој дава реална проценка на можните влијанија и очекуваните ефекти, како и трошоците кои се однесуваат на секоја од утврдените можни решенија (опции) за решавање на проблемот.**

**Projektraporti për vlerësimin e ndikimit të regullativës është përgatitur në përputhje me Metodologjinë për Vlerësimin e Ndikimit të Rregullativës. Ai u jep vlerësim real ndikimeve të mundshme dhe efekteve të pritura, si dhe shpenzimet që lidhen me secilën nga zgjidhjet e identifikuara të mundshme (opsione) për zgjidhjen e problemit.**

**Датум:/ Data: \_\_\_\_\_\_\_\_\_\_\_\_\_ ..................................................**

 **потпис на Државен Секретар**

 **nënshkrimi i Sekretarit Shtetëror**

**Изјава од министерот**

**Deklarata e ministrit**

**Врз основа на резултатите од анализите прикажани во Извештајот за проценка на влијанието на регулативата сметам дека препорачаното решение (опција) претставува најдобар начин за решавање на проблемот и постигнување на очекуваните ефекти на најекономичен начин.**

**Në bazë të rezultateve nga analizat e të paraqitura në Raportin e Vlerësimit të Ndikimit të Rregullativës konsideroj se zgjidhja (opsioni) e rekomanduar paraqet mënyrën më të mirë për zgjidhjen e problemit dhe arritjen e efekteve të pritura në mënyrë më ekonomike.**

**...........................................**

**Датум: / Data\_\_\_\_\_\_\_\_\_\_\_\_**

 **потпис на Министерот**

 **nënshkrimi i Ministrit**